Οδηγός χρήσης ψηφιακών πηγών της βιβλιοθήκης για εντυποανάπηρους χρήστες.

Στον οδηγό αυτό γίνεται μια προσπάθεια να καταγραφούν και να περιγραφούν με εύληπτο τρόπο οι ψηφιακές πηγές που είναι διαθέσιμες από την ιστοσελίδα της βιβλιοθήκης, καθώς επίσης και κάποιες άλλες υποστηρικτικές υπηρεσίες της βιβλιοθήκης για την πρόσβασή σας σε περαιτέρω ψηφιακό υλικό, αλλά και την καθοδήγησή σας σε εξειδικευμένη βοήθεια που ενδεχομένως να χρειαστείτε, όσον αφορά στην αναζήτηση του υλικού αυτού.

Σκοπός είναι:

να εντοπίζετε άμεσα τις πληροφορίες που χρειάζεστε στις ψηφιακές πηγές που διαθέτει η Βιβλιοθήκη,

να χρησιμοποιείτε αποτελεσματικά τις μεθόδους αναζήτησης / στρατηγικές αναζήτησης,

να διαχειρίζεστε και να αξιολογείτε τις πληροφορίες που ανακτάτε,

να αξιολογείτε και να αναπροσαρμόζετε τη διαδικασία έρευνας, εφόσον κριθεί απαραίτητο.

Σύνδεση από το σπίτι.

Απαραίτητη προϋπόθεση για να συνδεθείτε στις ψηφιακές πηγές της βιβλιοθήκης, είναι η πρόσβαση από διεύθυνση IP του πανεπιστημίου.

Για να έχετε πρόσβαση σε ψηφιακές πηγές από το σπίτι σας, συνδέεστε από απόσταση μέσω ενός browser (φυλλομετρητή) και τη χρήση proxy server. Για την απομακρυσμένη σύνδεση πρέπει να διαθέτετε τα στοιχεία σύνδεσης (όνομα χρήστη και κωδικό) του Ιδρυματικού σας Λογαριασμού. Πληροφορίες για το πώς θα συνδεθείτε, είναι διαθέσιμες στον παρακάτω σύνδεσμο:

Σύνδεση μέσω Browser και τη χρήση Proxy Server

Επίσης, για να έχετε πρόσβαση στην Ψηφιακή Βιβλιοθήκη και Ιδρυματικό Αποθετήριο «Ψηφίδα» της βιβλιοθήκης, συνδέεστε ξανά με τα στοιχεία σύνδεσης (username και κωδικό) του Ιδρυματικού σας Λογαριασμού από τον παρακάτω σύνδεσμο της ψηφίδας:

Σύνδεση στην Ψηφίδα με τον ιδρυματικό λογαριασμό

Συμβουλή: καλό είναι να κάνετε εξαρχής τις συνδέσεις αυτές, πριν ξεκινήσετε την αναζήτησή σας σε ψηφιακές πηγές. Επίσης, χρήσιμο είναι να έχετε στον υπολογιστή σας δύο browsers (φυλλομετρητές), έναν για τις ψηφιακές πηγές της βιβλιοθήκης και έναν για όλες τις υπόλοιπες λειτουργίες σας, καθώς οι ρυθμίσεις αυτές περιορίζουν πολλές κοινές λειτουργίες του διαδικτύου, όπως τη μεταφόρτωση αρχείων, την προβολή email, τη διεξαγωγή chat κτλ. Προτεινόμενος browser για την απομακρυσμένη σύνδεση είναι ο Mozilla Firefox.

Σε περίπτωση αδυναμίας σύνδεσης μέσω proxy server, ή αν δυσκολεύεστε να πλοηγηθείτε σε οποιαδήποτε από τις ψηφιακές πηγές και τις βάσεις δεδομένων που περιγράφονται παρακάτω, παρακαλούμε επικοινωνήστε με το προσωπικό του τμήματος Ψηφιακή Βιβλιοθήκη-Υπηρεσίες για ΑμεΑ στα τηλέφωνα 2310 891 832, 2310 891 830, και email amealib@uom.edu.gr.

Ψηφιακές πηγές της βιβλιοθήκης.

1. Αναζήτηση: σε όλες τις Πηγές της Βιβλιοθήκης.

Αναζήτηση στο ενιαίο περιβάλλον ταυτόχρονης αναζήτησης

Από την κεντρική ιστοσελίδα της βιβλιοθήκης εμφανίζεται το πεδίο της αναζήτησης, όπου μπορείτε να κάνετε έρευνα και αναζήτηση μέσα από το ενιαίο περιβάλλον αναζήτησης της πλατφόρμας Ebscohost. Συγκεκριμένα μπορείτε να κάνετε αναζήτηση σε:

όλες τις πηγές της βιβλιοθήκης, έντυπες και ηλεκτρονικές, δηλαδή σε έντυπα βιβλία, στις συλλογές του ιδρυματικού αποθετηρίου της βιβλιοθήκης, σε ηλεκτρονικά βιβλία, σε βάσεις δεδομένων και ηλεκτρονικά άρθρα κτλ.

στις ηλεκτρονικές συνδρομές του Δικτύου Ελληνικών Ακαδημαϊκών Βιβλιοθηκών.

Ο συγκεκριμένος τρόπος αναζήτησης σας βοηθάει να μη χάνετε χρόνο, αλλά να κάνετε την αναζήτησή σας σε ένα ενοποιημένο περιβάλλον.

Στο πεδίο της αναζήτησης μπορείτε να εισάγετε λέξεις-κλειδιά, θέμα, τίτλο, συγγραφέα κτλ., για τον εντοπισμό υλικού σχετικού με την έρευνά σας. Για παράδειγμα, εισάγετε τον όρο «special education» (ειδική εκπαίδευση). Κατόπιν επιλέγετε το κουμπί «Αναζήτηση» για να εκτελεσθεί η αναζήτησή σας.

Στο κέντρο της σελίδας που ανοίγει, εμφανίζονται τα αποτελέσματα της αναζήτησής σας (Search Results). Αυτά ενδεχομένως να ανέρχονται σε πολλές χιλιάδες ή και εκατοντάδες ή και περισσότερο, (στο «Search Results» μπορεί για παράδειγμα, να γράφει ένα εκατομμύριο διακόσιες ογδόντα πέντε χιλιάδες επτακόσια έντεκα αποτελέσματα). Προκειμένου να περιορίσετε τα αποτελέσματα που προέκυψαν, στα αριστερά της σελίδας στην ενότητα «Refine results» (περιορισμός των αποτελεσμάτων), υπάρχουν κάποια φίλτρα-κριτήρια που μπορείτε να χρησιμοποιήσετε, προκειμένου να έχετε μια πιο στοχευμένη και αποτελεσματική αναζήτηση όσον αφορά στο θέμα που επιλέξατε. Για να πλοηγηθείτε στη συγκεκριμένη περιοχή χρησιμοποιώντας αναγνώστες οθόνης, μπορείτε να χρησιμοποιήσετε μία συντόμευση (το πλήκτρο D) που σας μετακινεί σε περιοχές μέσα σε μια ιστοσελίδα. Παρακάτω, περιγράφονται τα πιο σημαντικά φίλτρα-κριτήρια με τα οποία μπορείτε να περιορίσετε τα αποτελέσματα της αναζήτησής σας:

Full Text (το πλήρες κείμενο). Δηλαδή κατά πόσο θέλετε η έρευνά σας να σας δώσει μόνο άρθρα ή υλικό σε πλήρες κείμενο (full text) και όχι μόνο περίληψη του άρθρου ή τα βιβλιογραφικά δεδομένα ενός βιβλίου / διατριβής / διπλωματικής εργασίας κτλ.

Catalog Only. Επιλέγοντας «Catalog Only», κάνετε αναζήτηση στον ηλεκτρονικό κατάλογο της βιβλιοθήκης όσον αφορά στο έντυπο υλικό της (βιβλία και τίτλους περιοδικών).

Peer Reviewed. Δηλαδή αναζήτηση μόνο επιστημονικών άρθρων που έχουν περάσει από αξιολόγηση.

Publication Date. Αν θέλετε να κάνετε αναζήτηση με βάση το έτος δημοσίευσης του υλικού, και αν ναι, από πότε μέχρι πότε.

Πατώντας πάνω στο σύνδεσμο «Show More», σας δίνετε η δυνατότητα για πιο στοχευμένους περιορισμούς στις αναζητήσεις σας, όπως για παράδειγμα, αν θέλετε τα άρθρα να είναι αξιολογημένα (Peer Reviewed), ή αν θέλετε να κάνετε αναζήτηση της αρθρογραφίας από μόνο ένα συγκεκριμένο τίτλο περιοδικού (Journal Name). Επίσης, δίνεται η δυνατότητα για αναζήτηση με βάση τον τύπο του υλικού που σας ενδιαφέρει, για παράδειγμα, τα έντυπα βιβλία της βιβλιοθήκης (Catalog Only), το ιδρυματικό αποθετήριο της βιβλιοθήκης (Institutional Repository Only) και τις επιμέρους συλλογές της.

Source Types (τύπος του υλικού). Επιλέγοντας με βάση τον τύπο του υλικού, μπορείτε να επιλέξετε «Academic Journals» (ακαδημαϊκά περιοδικά), «Reports» (εκθέσεις), «Electronic Resources» (ηλεκτρονικές πηγές γενικότερα), «Books» (βιβλία), «Magazines» (περιοδικά ποικίλης ύλης) κτλ. Επιπλέον, πατώντας πάνω στο σύνδεσμο «Show More», εμφανίζονται περισσότεροι τύποι υλικού, επιλέγετε αυτόν/αυτούς που θέλετε, και πατάτε το σύνδεσμο «Update». Σε περίπτωση που επιλέξετε «Academic Journals», η αναζήτηση των περιοδικών αφορά αποκλειστικά σε peer reviewed journals, δηλαδή σε αξιολογημένα ακαδημαϊκά περιοδικά, οπότε δεν χρειάζεται να προβείτε σε αξιολόγηση των συγκεκριμένων περιοδικών και της αντίστοιχης αρθρογραφίας τους, αλλά απευθείας μπορείτε να τα εντάξετε στη βιβλιογραφία σας.

Subject (θέμα). Με βάση το θέμα εξειδικεύετε ακόμη περισσότερο στο θέμα που επιλέξατε, καθώς δίνονται υποκατηγορίες του αρχικού θέματος. Πατώντας πάνω στο σύνδεσμο «Show More», εμφανίζονται περισσότερες υποκατηγορίες του θέματος.

Publisher (εκδότης). Εξειδικεύετε τα αποτελέσματα της αναζήτησής σας με βάση τον εκδότη.

Publication (έκδοση). Εξειδίκευση των αποτελεσμάτων με βάση συγκεκριμένους τίτλους περιοδικών που πραγματεύονται τη θεματική σας.

Language (γλώσσα). Δηλαδή να εμφανίζεται το υλικό της αναζήτησής σας μόνο σε συγκεκριμένη γλώσσα, για παράδειγμα, ενδιαφέρεστε για άρθρα γραμμένα μόνο στην αγγλική γλώσσα. Πατώντας πάνω στο σύνδεσμο «Show More», εμφανίζονται περισσότερες γλώσσες για να επιλέξετε.

Geography (γεωγραφία). Περιορισμός των αποτελεσμάτων με βάση τη γεωγραφική περιοχή. Πατώντας πάνω στο σύνδεσμο «Show More», εμφανίζονται περισσότεροι γεωγραφικοί περιορισμοί , επιλέγετε εκείνον/εκείνους που θέλετε, και πατάτε το κουμπί «Update». Βέβαια, ένας άλλος και εύκολος τρόπος να περιορίσετε γεωγραφικά τα αποτελέσματα της αναζήτησής σας είναι να επιλέξετε το σύνδεσμο «Advanced Search» (συνδυαστική αναζήτηση) που βρίσκεται στο πάνω μέρος της σελίδας στα αριστερά, κάτω από το πεδίο αναζήτησης. Στα πεδία της συνδυαστικής αναζήτησης που εμφανίζονται, μπορείτε με τη χρήση του τελεστή and να προσθέσετε το γεωγραφικό περιορισμό που σας ενδιαφέρει. Για παράδειγμα, στο θέμα «education» μπορείτε να προσθέσετε το «Europe», για να περιορίσετε την αναζήτηση στο θέμα «education» and «Europe», δηλαδή «εκπαίδευση αλλά μόνο στην Ευρώπη». Περισσότερες πληροφορίες για τη χρήση των τελεστών Boole (and, or, not) παρατίθενται παρακάτω.

Library Location (τοποθεσία βιβλιοθήκης), δηλαδή σε ποια συλλογή της βιβλιοθήκης ανήκει το συγκεκριμένο τεκμήριο που αναζητάτε.

Collection, δηλαδή ηλεκτρονικές συλλογές) με τίτλους ακαδημαϊκών περιοδικών είτε πλήρους κειμένου είτε βιβλιογραφικές.

Content Provider (διαθέτης). Επιλογή με βάση το διαθέτη, δηλαδή σε ποια βάση δεδομένων ευρετηριάζονται τα συγκεκριμένα αποτελέσματα που ανακτήσατε.

Όσον αφορά στον τρόπο αναζήτησης, από το πεδίο αναζήτησης όπου εισάγετε τις λέξεις-κλειδιά που σας ενδιαφέρουν, υπάρχει η δυνατότητα και της λεγόμενης «συνδυαστικής αναζήτησης» ή αλλιώς «Advanced Search». Σε περίπτωση που θέλετε να κάνετε συνδυαστική αναζήτηση, επιλέγετε «Advanced Search» και κάνετε συνδυαστική αναζήτηση χρησιμοποιώντας περισσότερους από έναν όρους, όπως για παράδειγμα τους όρους «special education» and «children». Αυτή η δυνατότητα, σας δίνεται μέσα από τα πολλαπλά πεδία αναζήτησης που συνδέονται μεταξύ τους με τους λογικούς τελεστές Boole (Boolean logical operators). Οι τελεστές Boole είναι λέξεις που μπορεί να χρησιμοποιήσει ο ερευνητής με σκοπό να περιορίσει ή να διευρύνει τα αποτελέσματα της έρευνάς του. Οι κύριοι λογικοί τελεστές Boole είναι οι: and, or, not (δηλαδή το και, το διαζευκτικό ή, και το δεν). Για παράδειγμα, εισάγοντας σε δύο πεδία αναζήτησης τους όρους «education» and «school» αντίστοιχα, και έχοντας χρησιμοποιήσει τον τελεστή «and», περιορίζετε την αναζήτησή σας σε υλικό που περιλαμβάνει την εκπαίδευση αλλά μόνο στο σχολείο. Αντίθετα, χρησιμοποιώντας τον τελεστή «or» διευρύνετε την αναζήτησή σας, ούτως ώστε να περιλαμβάνει και την εκπαίδευση γενικά, και το σχολείο, και το θέμα «εκπαίδευση στο σχολείο». Τέλος, με τον τελεστή «not», αναζητείτε υλικό για την εκπαίδευση, που όμως να αποκλείει την εκπαίδευση στο σχολείο. Με τον ίδιο τρόπο μπορείτε να κάνετε αναζήτηση και με γεωγραφικό προσδιορισμό, για παράδειγμα, «education» and «Europe», για να περιοριστεί η αναζήτηση στο θέμα «εκπαίδευση αλλά μόνο στην Ευρώπη». Δεν χρειάζεται να γράψετε εσείς κάποιον από τους τελεστές, τα πεδία με τους τελεστές δίνονται μέσα στα πεδία αναζήτησης. Επίσης, προαιρετικά, στην αναπτυσσόμενη λίστα Select a field (optional), μπορείτε να επιλέξετε να κάνετε την αναζήτησή σας πιο στοχευμένα, δηλαδή κατά συγγραφέα, τίτλο, θέμα, περίληψη, ISBN/ISSN του υλικού κτλ. (Αναλυτικά, οι τελεστές και όλα τα κριτήρια αναζήτησης περιγράφονται στο κεφάλαιο «Τεχνικές και στρατηγικές αναζήτησης στα ευρετήρια των μηχανών αναζήτησης και των βάσεων δεδομένων», που βρίσκεται προς το τέλος του αρχείου αυτού).

Έχοντας ολοκληρώσει την αναζήτησή σας με τη χρήση των κατάλληλων φίλτρων και των τελεστών Boole, σας εμφανίζονται τα αποτελέσματα της έρευνάς σας. Το ζητούμενο είναι να βρείτε και να κατεβάσετε/αποθηκεύσετε στον υπολογιστή σας το πλήρες κείμενο (full text) των πηγών που βρήκατε σε μορφή pdf ή/και epub. Για παράδειγμα, κάτω από τον τίτλο ενός συγκεκριμένου άρθρου επιλέγετε το σύνδεσμο «LibKey Instant PDF», «Pdf Full text», ή «Pdf Full text from Publisher», ή «Full Download» κτλ., προκειμένου να ανακτήσετε το πλήρες κείμενο του άρθρου.

Υπάρχουν όμως φορές που διαπιστώνετε ότι δεν διατίθεται το pdf κάτω από ένα συγκεκριμένο τίτλο άρθρου που ανακτήσατε. Στην περίπτωση αυτή, μπορείτε να επιλέξετε το σύνδεσμο που βρίσκεται κάτω από τον τίτλο του άρθρου αυτού και παραπέμπει στο διαθέτη, δηλαδή στη βάση δεδομένων που φιλοξενεί το συγκεκριμένο άρθρο πλήρους κειμένου. Για παράδειγμα, μπορεί να λέει «Full text from Eric» (η Eric είναι μια εκπαιδευτική βάση δεδομένων) ή Full Text Finder κτλ. Εάν δεν υπάρχει αυτός ο σύνδεσμος κάτω από το άρθρο, εναλλακτικά μπορείτε να πατήσετε πάνω στο συγκεκριμένο τίτλο του άρθρου, το οποίο σας ανακατευθύνει στη σελίδα του διαθέτη του άρθρου, δηλαδή της βάσης δεδομένων που φιλοξενεί το άρθρο αυτό. Από εκεί, εντοπίζετε το σύνδεσμο διαθεσιμότητας του πλήρους κειμένου του άρθρου, κατόπιν επιλέγετε «Download Fulltext», και αποθηκεύετε το πλήρες κείμενο του άρθρου, δηλαδή το pdf.

Από την αρχική λίστα των αποτελεσμάτων, επιλέγοντας και πατώντας enter πάνω σε ένα συγκεκριμένο τίτλο εμφανίζονται περισσότερες πληροφορίες και μεταδεδομένα σχετικά με τον τίτλο αυτό. Κάτω από την επικεφαλίδα Tools υπάρχουν κάποια εργαλεία σε μορφή συνδέσμων, όπως Add to folder, Print, E-mail, Save κτλ. Σε περίπτωση που θέλετε να αποθηκεύσετε τα βιβλιογραφικά δεδομένα του τίτλου που σας ενδιαφέρει σε ένα φάκελο (folder), ούτως ώστε να έχετε συγκεντρωμένη τη βιβλιογραφία σας, μπορείτε να επιλέξετε το σύνδεσμο Add to folder, ενώ για να εκτυπώσετε, να στείλετε σε email και να αποθηκεύσετε τα βιβλιογραφικά αυτά δεδομένα επιλέγετε τους συνδέσμους Print, Email και Save αντίστοιχα.

Κατόπιν, στο σύνδεσμο «Folder» που βρίσκεται στο πάνω μέρος της σελίδας στη δεξιά μεριά, έχετε συγκεντρωμένο όλο το υλικό που σας ενδιαφέρει, δηλαδή την επιλεγμένη βιβλιογραφία σας. Για να διατηρηθεί στο φάκελο (folder) η βιβλιογραφία σας και για μελλοντική χρήση, ούτως ώστε να ανατρέχετε σε αυτήν όποτε θέλετε, απαραίτητη προϋπόθεση είναι να επιλέξετε το διπλανό σύνδεσμο «Sign In», δηλαδή να δημιουργήσετε ένα λογαριασμό. Μέσα από το σύνδεσμο αυτό, έχετε τη δυνατότητα είτε να δημιουργήσετε το λογαριασμό σας καταχωρώντας username και password, είτε να εγγραφείτε μέσα από το λογαριασμό σας στη Google (πατώντας το κουμπί Sign in with Google), δηλαδή μέσα από έναν οποιοδήποτε λογαριασμό gmail σας. Από τη βιβλιοθήκη προτείνεται να συνδέεστε μέσω του ακαδημαικού σας gmail (username@uom.edu.gr).

Μέσα από το ενιαίο περιβάλλον αναζήτησης της πλατφόρμας Ebsco δίνεται η δυνατότητα ανάκτησης και ηλεκτρονικών βιβλίων. Περισσότερες πληροφορίες για τα ηλεκτρονικά βιβλία και τους τρόπους ανάκτησής τους παρατίθενται στο κεφάλαιο «Αναζήτηση ηλεκτρονικών βιβλίων».

Η έρευνα που διεξάγεται μέσω της πλατφόρμας αυτής μπορεί να γίνει και μέσα από τη μηχανή αναζήτησης επιστημονικών δημοσιεύσεων της google, δηλαδή το google scholar (google μελετητής), αρκεί να έχει προηγηθεί η διαδικασία της απομακρυσμένης σύνδεσης με τη χρήση του proxy server. Αυτό σημαίνει ότι μέσα από το Google Scholar μπορείτε να κάνετε την έρευνά σας και να έχετε πρόσβαση σε πλήρες κείμενο (full text). Η βιβλιοθήκη προτείνει να κάνετε την έρευνά σας μέσα από την ιστοσελίδα της βιβλιοθήκης, έτσι ώστε να έχετε τη δυνατότητα να χρησιμοποιήσετε όλους τους περιορισμούς/φίλτρα που παρέχονται, προκειμένου να κάνετε την έρευνά σας όσο το δυνατόν πιο αποτελεσματικά και στοχευμένα.

Όσον αφορά στην προσβασιμότητα του υλικού που θα αντλήσετε μέσα από το ενιαίο περιβάλλον αναζήτησης της πλατφόρμας Ebsco Discovery Service, σε περίπτωση που διαπιστώσετε ότι κάποιο από το υλικό δεν είναι προσβάσιμο, παρακαλούμε απευθυνθείτε στη Μονάδα Προσβασιμότητας (prosvasimotita@uom.edu.gr) για τη μετατροπή του σε προσβάσιμο μορφότυπο.

2. Αναζήτηση ηλεκτρονικών βιβλίων.

Αναζήτηση ηλεκτρονικών βιβλίων

Στον παραπάνω σύνδεσμο δίνεται η δυνατότητα αναζήτησης ηλεκτρονικών βιβλίων. Μέσα από τη συλλογή ηλεκτρονικών βιβλίων (ebook collection) της Ebscohost μπορείτε να κάνετε αναζήτηση στο πεδίο της αναζήτησης με λέξεις- κλειδιά στο θέμα που σας ενδιαφέρει, για τον εντοπισμό βιβλίων σχετικών με την έρευνά σας. Επίσης, από την αναπτυσσόμενη λίστα (combo box) που παρέχει τους τρεις τελεστές Boole (and, or, not), μπορείτε να κάνετε συνδυαστική αναζήτηση για να αναζητήσετε περισσότερους από έναν όρους, όπως για παράδειγμα τους όρους «education» and «children» στα πολλαπλά πεδία αναζήτησης που παρέχονται. Προαιρετικά, από την αναπτυσσόμενη λίστα «Select a field (optional)», μπορείτε να επιλέξετε να κάνετε την αναζήτησή σας κατά τίτλο, συγγραφέα, θέμα, ISBN του βιβλίου, έτος έκδοσης, εκδότη κτλ. Για να εκτελεσθεί η αναζήτησή σας επιλέγετε το κουμπί αναζήτησης «Search».

Ένας άλλος τρόπος αναζήτησης είναι να επιλέξετε τη θεματική ενότητα που σας ενδιαφέρει από το θεματικό ευρετήριο που βρίσκεται στα πλάγια αριστερά της σελίδας (Browse by Category). Στα αποτελέσματα που προκύπτουν, εμφανίζεται λίστα με τα διαθέσιμα βιβλία της συγκεκριμένης θεματολογίας.

Στη λίστα με τα αποτελέσματα που σας εμφανίζεται, για να την περιορίσετε και να έχετε ένα πιο στοχευμένο αποτέλεσμα όσον αφορά στη θεματική που επιλέξατε, μπορείτε να χρησιμοποιήσετε κάποια φίλτρα-κριτήρια, «Refine results», που βρίσκονται αριστερά της σελίδας αυτής. Για να πλοηγηθείτε στη συγκεκριμένη περιοχή χρησιμοποιώντας αναγνώστες οθόνης, μπορείτε να χρησιμοποιήσετε μία συντόμευση (το πλήκτρο D) που σας μετακινεί σε περιοχές μέσα σε μια ιστοσελίδα. Για παράδειγμα, μπορείτε να περιορίσετε τα αποτελέσματα της αναζήτησής σας με βάση τα ακόλουθα φίλτρα-κριτήρια: το πλήρες κείμενο του βιβλίου (Full Text), τη διαθεσιμότητά του (Download Available), την εξαίρεση των τίτλων σε συντομογραφία (Exclude Abridged Titles), την ημερομηνία έκδοσης (Publication Date), το θέμα (Subject) καθώς δίνει υποκατηγορίες του θέματος, τον εκδότη (Publisher), τη γλώσσα (Language) στην οποία είναι γραμμένο το βιβλίο, τη θεματική κατηγορία στην οποία ανήκει κάποιος τίτλος βιβλίου (Category) κτλ.

Έχοντας επιλέξει το βιβλίο που σας ενδιαφέρει, υπάρχουν δύο τρόποι να αποθηκεύσετε το υλικό αυτό:

Πρώτον, στην περίπτωση που θέλετε να αποθηκεύσετε - κατεβάσετε στον υπολογιστή σας ολόκληρο το βιβλίο, μπορείτε να πατήσετε πάνω στο σύνδεσμο «Full Download» που βρίσκεται κάτω από τον τίτλο του ηλεκτρονικού βιβλίου που σας ενδιαφέρει. Στο αναδυόμενο παράθυρο που ανοίγει, σας ζητείται να κάνετε εγγραφή (Sign In / Create Account), και ανοίγοντας το σύνδεσμο αυτό μπορείτε είτε να δημιουργήσετε ένα λογαριασμό χρησιμοποιώντας username και password, είτε να κάνετε την εγγραφή μέσα από το λογαριασμό σας στη Google (Sign in with Google), δηλαδή μέσα από έναν οποιοδήποτε λογαριασμό gmail σας. Από τη βιβλιοθήκη προτείνεται να συνδέεστε μέσω του ακαδημαϊκού σας gmail (username@uom.edu.gr). Το αναδυόμενο παράθυρο που εμφανίζεται σας ενημερώνει ότι ο δανεισμός-διαδανεισμός του ηλεκτρονικού βιβλίου είναι για είκοσι μία ημέρες και πως προϋπόθεση για να αποθηκεύσετε το βιβλίο, είναι να κατεβάσετε στον υπολογιστή σας το πρόγραμμα adobe digital editions, το οποίο είναι ένα ελαφρύ πρόγραμμα και δεν θα βαρύνει τον υπολογιστή σας. Τέλος, επιλέγετε το κουμπί Full Download. Με αυτό τον τρόπο, το ηλεκτρονικό βιβλίο αποθηκεύεται στον υπολογιστή σας για είκοσι μία ημέρες, όπου έχετε τη δυνατότητα να το διαβάσετε. Μετά το πέρας των είκοσι μίας ημερών λήγει ο διαδανεισμός του βιβλίου, και το βιβλίο εξαφανίζεται από την τοποθεσία αποθήκευσης στον υπολογιστή σας. Αν θέλετε να δανειστείτε ξανά το συγκεκριμένο ηλεκτρονικό βιβλίο, μπορείτε να επαναλάβετε την παραπάνω διαδικασία.

Δεύτερον, σε περίπτωση που σας ενδιαφέρει να αποθηκεύσετε μόνο ένα συγκεκριμένο κεφάλαιο από το βιβλίο, μπορείτε να το αποθηκεύσετε - κατεβάσετε πατώντας πάνω στο σύνδεσμο «Table of Contents» (πίνακας περιεχομένων) που βρίσκεται κάτω από τον τίτλο του βιβλίου, και να επιλέξετε το συγκεκριμένο κεφάλαιο που σας ενδιαφέρει. Έχοντας επιλέξει ένα κεφάλαιο, στο μενού στο πάνω μέρος της σελίδας που ανοίγει, υπάρχουν οι ακόλουθες επιλογές: μπορείτε να αποθηκεύσετε- κατεβάσετε τις σελίδες του κεφαλαίου στον υπολογιστή σας (με το σύνδεσμο Save Pages), μπορείτε να στείλετε αυτές τις σελίδες στο email σας ή σε κάποιο άλλο email (Email Pages), μπορείτε να τις εκτυπώσετε (Print Pages), να τις αποθηκεύσετε στο google drive κτλ. Σε κάθε μία από τις παραπάνω επιλογές, σας δίνεται η δυνατότητα να επιλέξετε συγκεκριμένο αριθμό σελίδων από το κεφάλαιο αυτό. Σημειωτέον ότι δίνεται από τον εκδότη ένας περιορισμός στο όριο των σελίδων που μπορείτε να αποθηκεύσετε, για παράδειγμα 100 σελίδες.

Από την αρχική λίστα των αποτελεσμάτων, επιλέγοντας και πατώντας enter πάνω σε ένα συγκεκριμένο τίτλο βιβλίου εμφανίζονται περισσότερες πληροφορίες και μεταδεδομένα σχετικά με τον τίτλο αυτό. Κάτω από την επικεφαλίδα Tools υπάρχουν κάποια εργαλεία σε μορφή συνδέσμων, όπως Add to folder, Print, E-mail, Save κτλ. Σε περίπτωση που θέλετε να αποθηκεύσετε τα βιβλιογραφικά δεδομένα του βιβλίου που σας ενδιαφέρει σε ένα φάκελο (folder), ούτως ώστε να έχετε συγκεντρωμένη τη βιβλιογραφία σας, μπορείτε να επιλέξετε το σύνδεσμο Add to folder, ενώ για να εκτυπώσετε, στείλετε σε email και να αποθηκεύσετε τα βιβλιογραφικά αυτά δεδομένα επιλέγετε τους συνδέσμους Print, Email και Save αντίστοιχα.

Κατόπιν, στο σύνδεσμο «Folder» που βρίσκεται στο πάνω μέρος της σελίδας στη δεξιά μεριά, έχετε συγκεντρωμένο όλο το υλικό που σας ενδιαφέρει, δηλαδή την επιλεγμένη βιβλιογραφία σας. Για να διατηρηθεί στο φάκελο (folder) η βιβλιογραφία σας και για μελλοντική χρήση, ούτως ώστε να ανατρέχετε σε αυτήν όποτε θέλετε, απαραίτητη προϋπόθεση είναι να επιλέξετε το διπλανό σύνδεσμο «Sign In», δηλαδή να δημιουργήσετε ένα λογαριασμό. Μέσα από το σύνδεσμο αυτό, έχετε τη δυνατότητα είτε να δημιουργήσετε το λογαριασμό σας καταχωρώντας username και password, είτε να εγγραφείτε μέσα από το λογαριασμό σας στη Google (πατώντας το κουμπί Sign in with Google), δηλαδή μέσα από έναν οποιοδήποτε λογαριασμό gmail σας. Από τη βιβλιοθήκη προτείνεται να συνδέεστε μέσω του ακαδημαικού σας gmail (username@uom.edu.gr).

Σε περίπτωση που διαπιστώσετε ότι το βιβλίο που κατεβάσατε - αποθηκεύσατε στον υπολογιστή σας δεν είναι σε προσβάσιμη μορφή, παρακαλούμε απευθυνθείτε στη Μονάδα Προσβασιμότητας (prosvasimotita@uom.edu.gr) για τη μετατροπή του σε προσβάσιμο μορφότυπο.

3. BrowZine: Αναζήτηση ηλεκτρονικών περιοδικών.

Αναζήτηση ηλεκτρονικών περιοδικών

Στον παραπάνω σύνδεσμο δίνεται η δυνατότητα αναζήτησης ηλεκτρονικών περιοδικών. Πιθανότατα να έχετε μία λίστα με βιβλιογραφία και θέλετε να ελέγξετε κάποιους τίτλους ηλεκτρονικών περιοδικών αν υπάρχουν στη βιβλιοθήκη και αν υπάρχει το πλήρες κείμενο των άρθρων που αναζητάτε. Υπάρχουν δύο τρόποι αναζήτησης ηλεκτρονικών περιοδικών:

Πρώτον, κάτω από την επικεφαλίδα με τίτλο «Find Journal by title, subject, or ISSN», πατάτε enter για να ενεργοποιήσετε το πεδίο αναζήτησης. Στο πεδίο αναζήτησης που εμφανίζεται, μπορείτε να αναζητήσετε ένα περιοδικό με βάση τον τίτλο, το θέμα που πραγματεύεται ή το ISSN του περιοδικού. Κατόπιν, για να εκτελεσθεί η αναζήτησή σας πατάτε το κουμπί αναζήτησης.

Ο δεύτερος τρόπος είναι να αναζητήσετε τα περιοδικά με βάση το θεματικό ευρετήριο που βρίσκεται ακριβώς κάτω από την επικεφαλίδα Browse Subjects. Επιλέγοντας κάποια θεματική ενότητα, για παράδειγμα τη θεματική κατηγορία «Arts and Humanities», εμφανίζονται τα περιοδικά που εμπίπτουν σε αυτή τη θεματολογία σε μορφή συνδέσμων στους οποίους αναφέρεται το γραφικό cover (εξώφυλλο). Για να μετακινηθείτε στους τίτλους των περιοδικών θα πρέπει να χρησιμοποιήσετε το γράμμα G που σας μετακινεί σε συνδέσμους που περιέχουν γραφικά στοιχεία.

Επίσης, υπάρχει περίπτωση οι θεματικές αυτές κατηγορίες λόγω του μεγάλου εύρους θεματολογίας που καλύπτουν, να αποτελούνται από θεματικές υποκατηγορίες, δίνοντάς σας τη δυνατότητα να επιλέξετε τη θεματική υποκατηγορία που θέλετε. Παρομοίως, η κάθε θεματική υποκατηγορία μπορεί να εξειδικεύεται και σε άλλες θεματικές υποκατηγορίες και ούτω καθεξής. Όταν επιλέγετε μία θεματική κατηγορία, εμφανίζεται μια επικεφαλίδα με το όνομα της κατηγορίας που επιλέξατε, και από κάτω εμφανίζονται οι θεματικές υποκατηγορίες σε μορφή συνδέσμων. Με τη χρήση των θεματικών κατηγοριών, μπορείτε να κάνετε πιο στοχευμένη αναζήτηση στη συγκεκριμένη θεματική σας, να περιορίζετε ακόμη περισσότερο την αναζήτησή σας και να εντοπίζετε το συγκεκριμένο περιοδικό που καλύπτει τη θεματολογία σας.

Στη λίστα με τα περιοδικά που σας εμφανίζονται, μόλις εντοπίσετε το συγκεκριμένο περιοδικό που θέλετε, το ανοίγετε. Στην αριστερή μεριά της νέας σελίδας που σας ανοίγει, κάτω από την επικεφαλίδα Journal Issues βρίσκονται οι χρονοσειρές, που περιλαμβάνουν τους τόμους και τα τεύχη του περιοδικού ανά έτος. Επιλέγετε τη χρονιά που θέλετε, και στη συνέχεια επιλέγετε το συγκεκριμένο τόμο και τεύχος του περιοδικού που σας ενδιαφέρει.

Στο κεντρικό μέρος της σελίδας, σας εμφανίζεται όλη η αρθρογραφία που περιλαμβάνεται στον τόμο και το τεύχος αυτό, και μπορείτε να επιλέξετε να ανοίξετε και να διαβάσετε το άρθρο που θέλετε. Κάτω από κάθε άρθρο βρίσκονται κάποιες επιλογές, όπως για παράδειγμα: α) πατάτε πάνω στο σύνδεσμο «Download Pdf» και το αρχείο ανοίγει, οπότε μπορείτε είτε να το διαβάσετε απευθείας από εκεί είτε να το αποθηκεύσετε στον υπολογιστή σας ή ακόμα και να το εκτυπώσετε, β) πατώντας στο σύνδεσμο «Link to Article» σας ανοίγει το άρθρο στην ιστοσελίδα του διαθέτη του περιοδικού, γ) με το σύνδεσμο «Save to My Articles» μπορείτε μέσα στο περιβάλλον αυτό να δημιουργήσετε ένα φάκελο στον οποίο να αποθηκεύετε όλα τα άρθρα που σας ενδιαφέρουν, έτσι ώστε να τα έχετε όλα μαζί συγκεντρωμένα για να κάνετε την εργασία σας. Έτσι, πατώντας πάνω στο σύνδεσμο «Save to My Articles» θα πρέπει να δημιουργήσετε ένα λογαριασμό καταχωρώντας το email σας και ένα password. Κατ’ αυτό τον τρόπο, στο σύνδεσμο «My articles» που βρίσκεται στο πάνω μέρος της σελίδας στην αριστερή μεριά, θα βρίσκονται αποθηκευμένα όλα τα άρθρα που επιλέξατε να καταχωρήσετε πατώντας το σύνδεσμο «Save to My Articles», που αναφέρθηκε προηγουμένως.

Επιπλέον, κατά την προβολή του ηλεκτρονικού περιοδικού που σας ενδιαφέρει, και επιλέγοντας το κουμπί «Add to my Bookshelf», που βρίσκεται κάτω από τον τίτλο του περιοδικού αυτού, προστίθεται αυτόματα αυτός ο τίτλος περιοδικού στο σύνδεσμο «My Bookshelf», που βρίσκεται πάνω αριστερά στη σελίδα. Στο σύνδεσμο «My Bookshelf» μπορείτε να καταχωρείτε και να οργανώνετε τα αγαπημένα σας περιοδικά. Το σημαντικότερο είναι ότι κάθε φορά που ένα νέο άρθρο θα δημοσιεύεται στο αγαπημένο σας περιοδικό, θα σας έρχεται ειδοποίηση, ούτως ώστε να έχετε πρόσβαση στην πιο πρόσφατη αρθρογραφία του περιοδικού αυτού. Επιπλέον, τα αγαπημένα σας περιοδικά και τα νέα άρθρα που δημοσιεύονται σε αυτά, θα συγχρονίζονται σε όλες τις συσκευές σας (υπολογιστές, κινητά, tablet), καθώς η πλατφόρμα αναζήτησης περιοδικών είναι διαθέσιμη και μέσω εφαρμογής για κινητά τηλέφωνα ή tablet. Οι οδηγίες για την εγκατάσταση βρίσκονται στο σύνδεσμο «Download the Mobile Companion App for BrowZine» που βρίσκεται στο πάνω μέρος της σελίδας στη δεξιά μεριά, καθώς επίσης και στον παρακάτω σύνδεσμο:

Download the BrowZine App for iOS and Android

Όπως ειπώθηκε και παραπάνω, απαραίτητη προϋπόθεση για τις υπηρεσίες «My Bookshelf» και «My articles» είναι να επιλέξετε το σύνδεσμο «User Settings and BrowZine Account», που βρίσκεται στο πάνω μέρος της σελίδας στη δεξιά μεριά, και κατόπιν το σύνδεσμο Login, για να συνδεθείτε στο λογαριασμό σας. Αν δεν έχετε δημιουργήσει λογαριασμό, επιλέγετε το σύνδεσμο Sign Up για να εγγραφείτε.

Συνοψίζοντας, η πλατφόρμα περιήγησης σε επιστημονικά περιοδικά, χρησιμοποιείται από τους χρήστες ως ένα σύγχρονο εργαλείο ανακάλυψης των ηλεκτρονικών πηγών της βιβλιοθήκης, ενώ παράλληλα μπορεί να αποθηκεύει τις προτιμήσεις των χρηστών σε περιοδικά, να αποστέλλει ειδοποιήσεις όταν τα νέα τεύχη δημοσιεύονται σε αυτά, και φυσικά να συνδέεται με το πλήρες κείμενο οπουδήποτε κι αν βρίσκεται.

LibKey Nomad.

Θα θέλαμε να σας ενημερώσουμε πως μπορείτε να εντοπίζετε και να «κατεβάζετε» άμεσα και εύκολα με ένα click το πλήρες κείμενο των άρθρων που διαθέτει η Βιβλιοθήκη μέσω των συνδρομών της, αλλά και των άρθρων που διατίθενται μέσω της Ανοικτής Πρόσβασης με το εργαλείο LibKey Nomad.

Τι είναι;

Το LibKey Nomad είναι ένα πρόσθετο εργαλείο που εγκαθίσταται στους browser Mozilla Firefox, Chrome, Edge, Brave και Vivaldi, και το οποίο ανιχνεύει τη διαθεσιμότητα του πλήρους κειμένου ενός επιστημονικού άρθρου, εφόσον αυτό εμπεριέχεται σε συνδρομή της Βιβλιοθήκης και όχι μόνο.

Πώς λειτουργεί;

Το LibKey Nomad παρέχει αυτόματα άμεσους συνδέσμους στους ερευνητές που αναζητούν υλικό στο διαδίκτυο. Συγκεκριμένα, προσφέρει τον πιο σύντομο τρόπο πρόσβασης:

στο πλήρες κείμενο των άρθρων οποιουδήποτε ηλεκτρονικού περιοδικού που η Βιβλιοθήκη διαθέτει μέσω συνδρομών της,

στο πλήρες κείμενο των άρθρων συνδρομών της Βιβλιοθήκης και Ανοικτής Πρόσβασης που εμπεριέχονται στην Web of Science, τη Scopus και άλλες βάσεις δεδομένων,

στο πλήρες κείμενο άρθρων με συνδρομή της Βιβλιοθήκης και Ανοικτής Πρόσβασης που εντοπίζεται σε Wikipedia, ResearchGate, PubMed, DOAJ, Google Scholar και άλλες πλατφόρμες.

Πώς εγκαθίσταται;

Εγκαταστήστε το LibKey Nomad από τον παρακάτω σύνδεσμο: Download Nomad. Απλά επιλέξτε τον browser στον οποίο θέλετε να το εγκαταστήσετε και πατήστε Download. Προτείνεται να επιλέξετε τον browser στον οποίο έχετε πραγματοποιήσει τις ρυθμίσεις Απομακρυσμένης Σύνδεσης. Μετά την εγκατάσταση, θα σας ζητηθεί να δηλώσετε από ποιο Πανεπιστήμιο έχετε πρόσβαση, οπότε επιλέγετε University of Macedonia. Με την ολοκλήρωση των παραπάνω βημάτων, το logo του LibKey Nomad έχει προστεθεί στις Επεκτάσεις του browser και πλέον θα εντοπίζει αυτόματα το ακαδημαϊκό περιεχόμενο που χρειάζεστε.

Σε περίπτωση που διαπιστώσετε ότι το άρθρο που κατεβάσατε - αποθηκεύσατε στον υπολογιστή σας δεν είναι σε προσβάσιμη μορφή, παρακαλούμε απευθυνθείτε στη Μονάδα Προσβασιμότητας (prosvasimotita@uom.edu.gr) για τη μετατροπή του σε προσβάσιμο μορφότυπο.

4. Θύρα: Βάσεις Δεδομένων.

Αναζήτηση βάσεων δεδομένων

Από την Πύλη Θεματικής Αναζήτησης της Βιβλιοθήκης του Πανεπιστημίου Μακεδονίας ή αλλιώς Θύρα, μπορείτε να κάνετε αναζήτηση σε βάσεις δεδομένων στις οποίες η βιβλιοθήκη έχει συνδρομή, καθώς και σε άλλες ψηφιακές πηγές πληροφοριών που διατίθενται ελεύθερα στο διαδίκτυο, αλλά έχουν αξιολογηθεί από το προσωπικό της βιβλιοθήκης και για το λόγο αυτό έχουν συμπεριληφθεί στη Θύρα. Στο κέντρο της αρχικής σελίδας παρατίθενται σύνδεσμοι με τις δημοφιλέστερες βάσεις της βιβλιοθήκης, όπως για παράδειγμα η AllThatStats (στατιστική βάση), η ERIC (εκπαιδευτική βάση), η EconLit with Full Text (βάση με οικονομικά θέματα), η Business Source Complete (με κάλυψη σε θέματα οργάνωσης και διοίκησης επιχειρήσεων, λογιστικής και χρηματοοικονομικής), η IEEE Xplore (που πραγματεύεται θέματα ηλεκτρονικής και πληροφορικής) κτλ. Στην πάνω δεξιά πλευρά της σελίδας υπάρχει η καρτέλα με την επικεφαλίδα «Λειτουργίες», όπου στο πεδίο αναζήτησης μπορείτε να πληκτρολογήσετε το συγκεκριμένο όνομα της βάσης δεδομένων που ψάχνετε, όχι το θέμα. Σε περίπτωση που δε γνωρίζετε το όνομα της βάσης, μπορείτε να πατήσετε στο σύνδεσμο «Πλοήγηση» ή στον ακόλουθο σύνδεσμο:

Πλοήγηση στις πηγές

Στον παραπάνω σύνδεσμο, σας δίνεται η δυνατότητα να πλοηγηθείτε στις πηγές με βάση τις θεματικές κατηγορίες. Επιλέγοντας κάποια θεματική κατηγορία, ενδεχομένως να σας εμφανίζονται θεματικές υποκατηγορίες από τις οποίες επιλέγετε αυτή που σας ενδιαφέρει. Επίσης, από την αναπτυσσόμενη λίστα (combo box) που βρίσκεται δίπλα σε κάθε θεματική κατηγορία, έχετε τη δυνατότητα να επιλέξετε τους τύπους των πηγών που θέλετε να αναζητήσετε, όπως, για παράδειγμα, βάσεις δεδομένων, ηλεκτρονικά περιοδικά και άλλα. Κάτω από τις θεματικές κατηγορίες, σας εμφανίζεται η λίστα με τις πηγές, δηλαδή οι σύνδεσμοι με τις βάσεις δεδομένων που σας προτείνονται με βάση τη θεματική κατηγορία που επιλέξατε. Αφού εντοπίσετε τη βάση που σας ενδιαφέρει, μπορείτε να επιλέξετε το σύνδεσμο «Full Record» που βρίσκεται στη δεξιά μεριά της βάσης, και να δείτε περισσότερες πληροφορίες για αυτή. Εφόσον σας ενδιαφέρει, πατάτε πάνω στη συγκεκριμένη βάση δεδομένων και την ανοίγετε, για να κάνετε την αναζήτηση που θέλετε.

Υπενθύμιση: για να έχετε πρόσβαση στις βάσεις δεδομένων από το σπίτι σας, είναι απαραίτητη η απομακρυσμένη σύνδεση μέσω proxy server με τη χρήση του ιδρυματικού σας λογαριασμού.

Σε περίπτωση που δυσκολεύεστε να πλοηγηθείτε στο περιβάλλον της Θύρας ή στο περιβάλλον συγκεκριμένης βάσης δεδομένων, παρακαλούμε επικοινωνήστε με το προσωπικό του τμήματος Ψηφιακή Βιβλιοθήκη-Υπηρεσίες για ΑμεΑ στα τηλέφωνα 2310 891 832, 2310 891 830, και email amealib@uom.edu.gr.

Προτεινόμενες βάσεις δεδομένων ανά ακαδημαϊκό τμήμα.

Ενδεικτικά, η βιβλιοθήκη σας προτείνει τις παρακάτω βάσεις δεδομένων, όπου μπορείτε να αναζητήσετε ψηφιακό υλικό σχετικό με τα θεματικά πεδία που πραγματεύεται κάθε ακαδημαϊκό τμήμα. Υπενθύμιση: για να έχετε πρόσβαση στις βάσεις δεδομένων από το σπίτι σας, είναι απαραίτητη η απομακρυσμένη σύνδεση μέσω proxy server με τη χρήση του ιδρυματικού σας λογαριασμού. Αυτό ισχύει για τις βάσεις δεδομένων στις οποίες η βιβλιοθήκη έχει συνδρομή, δεν ισχύει για τις βάσεις δεδομένων που επίσης προτείνονται αλλά διατίθενται ελεύθερα στο διαδίκτυο.

Μπορείτε να μπείτε και απευθείας στις προτεινόμενες βάσεις από τους συνδέσμους που ακολουθούν για κάθε ακαδημαϊκό τμήμα. Σε περίπτωση όμως που αντιμετωπίσετε πρόβλημα με τη σύνδεση σε κάποια από τις βάσεις, παρακαλούμε επικοινωνήστε με το προσωπικό του τμήματος Ψηφιακή Βιβλιοθήκη-Υπηρεσίες για ΑμεΑ στα τηλέφωνα 2310 891 832, 2310 891 830, και email amealib@uom.edu.gr.

Τμήμα: Εκπαιδευτικής και Κοινωνικής Πολιτικής

Wiley Interscience διαθεματική και εύχρηστη βάση δεδομένων. Παρέχει πολλούς τρόπους αναζήτησης, όπως με βάση το θεματικό ευρετήριο/Subjects που καλύπτει όλα τα επιστημονικά πεδία, με βάση τη συνδυαστική αναζήτηση (Advanced Search) με τη χρήση πολλών όρων ταυτόχρονα, και τη χρήση φίλτρων-περιορισμών που οδηγούν σε πιο στοχευμένα αποτελέσματα και στον τελικό εντοπισμό του επιθυμητού ψηφιακού υλικού σε πλήρες κείμενο (full text).

ERIC βάση δεδομένων στη θεματική περιοχή της εκπαίδευσης. Η βάση διατίθεται ελεύθερα στο διαδίκτυο.

Eurydice Η βάση διατίθεται ελεύθερα στο διαδίκτυο.

Unesdoc/Unesbib Η βάση διατίθεται ελεύθερα στο διαδίκτυο.

Unesco (ο σύνδεσμος που δίνεται είναι σχετικός με τη θεματική της εκπαίδευσης). Η βάση διατίθεται ελεύθερα στο διαδίκτυο.

Europa: η δικτυακή πύλη της Ευρωπαϊκής Ένωσης Η βάση διατίθεται ελεύθερα στο διαδίκτυο.

Τμήμα: Διεθνών και Ευρωπαϊκών Σπουδών

Wiley Interscience διαθεματική και εύχρηστη βάση δεδομένων. Παρέχει πολλούς τρόπους αναζήτησης, όπως με βάση το θεματικό ευρετήριο/Subjects που καλύπτει όλα τα επιστημονικά πεδία, με βάση τη συνδυαστική αναζήτηση (Advanced Search) με τη χρήση πολλών όρων ταυτόχρονα, και τη χρήση φίλτρων-περιορισμών που οδηγούν σε πιο στοχευμένα αποτελέσματα και στον τελικό εντοπισμό του επιθυμητού ψηφιακού υλικού σε πλήρες κείμενο (full text).

International Political Science Association περιλαμβάνει εκατοντάδες χρήσιμες, πλούσιες και ποιοτικώς αξιόλογες ιστοσελίδες που αφορούν στην πολιτική επιστήμη. Η βάση διατίθεται ελεύθερα στο διαδίκτυο.

OHCHR Databases Λίστα βάσεων και αποθετηρίων με πλήρη κείμενα επίσημων εγγράφων και αποφάσεων οργάνων του Οργανισμού Ηνωμένων Εθνών (Επιτροπή Ανθρωπίνων Δικαιωμάτων, Οικονομικό και Κοινωνικό Συμβούλιο, Γενική Συνέλευση, Γραμματεία, Συμβούλιο Ασφαλείας, Υπο-Επιτροπή για την Προώθηση και Διαφύλαξη των Ανθρωπίνων Δικαιωμάτων). Η βάση διατίθεται ελεύθερα στο διαδίκτυο.

Social Science Research Network eLibrary Η βάση διατίθεται ελεύθερα στο διαδίκτυο.

Resources - International Relations and Security Network (ISN). Η βάση διατίθεται ελεύθερα στο διαδίκτυο.

Τμήμα: Βαλκανικών, Σλαβικών και Ανατολικών Σπουδών

Wiley Interscience διαθεματική και εύχρηστη βάση δεδομένων. Παρέχει πολλούς τρόπους αναζήτησης, όπως με βάση το θεματικό ευρετήριο/Subjects που καλύπτει όλα τα επιστημονικά πεδία, με βάση τη συνδυαστική αναζήτηση (Advanced Search) με τη χρήση πολλών όρων ταυτόχρονα, και τη χρήση φίλτρων-περιορισμών που οδηγούν σε πιο στοχευμένα αποτελέσματα και στον τελικό εντοπισμό του επιθυμητού ψηφιακού υλικού σε πλήρες κείμενο (full text).

American Bibliography of Slavic, East European, and Eurasian Studies (υπάρχει ενδεχόμενο να εμφανιστεί στην οθόνη σας η εισαγωγική σελίδα επιλογής της βάσης, πριν μπείτε σε αυτήν).

EBSEES (European Bibliography of Slavic and East European Studies 1991-2007). Η βάση διατίθεται ελεύθερα στο διαδίκτυο.

CIA World Factbook Η Ηλεκτρονική έκδοση του World Factbook που εκδίδει η Αμερικανική Υπηρεσία Πληροφοριών (CIA) και περιλαμβάνει σημαντικές πληροφορίες για όλα τα κράτη. Τα στοιχεία που παρουσιάζει είναι πληθυσμιακά, γεωγραφικά, οικονομικά κτλ. Περιλαμβάνει επίσης μια αξιόλογη σειρά χαρτών. Η βάση διατίθεται ελεύθερα στο διαδίκτυο.

Τμήμα: Οργάνωσης και Διοίκησης Επιχειρήσεων

Wiley Interscience διαθεματική και εύχρηστη βάση δεδομένων. Παρέχει πολλούς τρόπους αναζήτησης, όπως με βάση το θεματικό ευρετήριο/Subjects που καλύπτει όλα τα επιστημονικά πεδία, με βάση τη συνδυαστική αναζήτηση (Advanced Search) με τη χρήση πολλών όρων ταυτόχρονα, και τη χρήση φίλτρων-περιορισμών που οδηγούν σε πιο στοχευμένα αποτελέσματα και στον τελικό εντοπισμό του επιθυμητού ψηφιακού υλικού σε πλήρες κείμενο (full text).

Business Source Complete Βιβλιογραφική βάση με αναφορές, επιτομές και πλήρες κείμενο από επιστημονικά και δημοφιλή περιοδικά, από περιοδικά με ομότιμη αξιολόγηση και περιοδικά ευρετηριασμένα στην Web of Science ή τη Scopus. Θεματικά καλύπτει όλους τους κλάδους διοίκησης και οργάνωσης επιχειρήσεων, χρηματοοικονομική, λογιστική, οικονομική των επιχειρήσεων, διεθνές εμπόριο κλπ.

Τμήμα: Μουσικής Επιστήμης και Τέχνης

Grove Music Online H Grove Music Online περιλαμβάνει το πλήρες κείμενο όλων των λημμάτων των παρακάτω έντυπων πληροφοριακών έργων: The New Grove Dictionary of Music and Musicians, The New Grove Dictionary of Opera, και The New Grove Dictionary of Jazz. Ενημερώνεται και αναθεωρείται καθημερινά. Επιπλέον, περιλαμβάνει ηχητικά παραδείγματα με βάση το λογισμικό μουσικής σημειογραφίας Sibelius. Οι δυνατότητες αναζήτησης των πληροφοριών είναι σχεδόν απεριόριστες.

RILM Abstracts of Music Literature Περιλαμβάνει πλούσιο περιεχόμενο από το 1800 μέχρι σήμερα. Επιπλέον από τα άρθρα των περιοδικών, η RILM καλύπτει μια ποικιλία δημοσιεύσεων και οπτικοακουστικών μέσων, όπως συλλογές δοκιμίων, πρακτικά συνεδρίων, κριτικές μουσικών δημοσιεύσεων, ψηφιακών μέσων, διατριβές, μονογραφίες, online πηγές, πληροφοριακό υλικό, κριτικές και τεχνικά σχέδια μουσικών οργάνων. Επίσης, συμπεριλαμβάνει ηχογραφήσεις και κινούμενες εικόνες που παρουσιάζουν τα αποτελέσματα της ακαδημαϊκής έρευνας ή της έρευνας πεδίου. Η πλειονότητα των περιλήψεων είναι στην Αγγλική γλώσσα.

Harvard Music Library Pinboard H Βιβλιοθήκη του Πανεπιστημίου Χάρβαρντ προσφέρει μια πολύ χρήσιμη εφαρμογή όπου οι σημαντικότερες διαδικτυακές πηγές για τη μουσικολογική έρευνα φιλοξενούνται σε μια σελίδα και είναι μάλιστα σχολιασμένες, ευρετηριασμένες και αναζητήσιμες με λέξεις κλειδιά.

The Mutopia Project Όλο το μουσικό υλικό που διατίθεται από το Mutopia Project μπορεί να αποθηκευτεί, να εκτυπωθεί, να αντιγραφεί, να διανεμηθεί, να τροποποιηθεί, να ερμηνευτεί και να ηχογραφηθεί ελεύθερα, σύμφωνα με τους όρους των αδειών Creative Commons. Περιηγηθείτε ανά μουσικό όργανο, συνθέτη ή μουσικό είδος, ή χρησιμοποιήστε τη δυνατότητα σύνθετης αναζήτησης για να συνδυάσετε οποιαδήποτε από τις παραπάνω συλλογές. Η βάση διατίθεται ελεύθερα στο διαδίκτυο.

International Music Score Library Project Mια εικονική βιβλιοθήκη που περιλαμβάνει όλες τις παρτιτούρες που ανήκουν στον δημόσιο τομέα, καθώς και παρτιτούρες από συνθέτες που διατίθενται να μοιραστούν τις συνθέσεις τους με τον υπόλοιπο κόσμο χωρίς χρέωση.

Free-scores.com Η Free-scores.com είναι μία πλατφόρμα, η οποία προσφέρει δωρεάν παρτιτούρες σύγχρονης και κλασσικής μουσικής για όλα τα μουσικά όργανα. Αποτελεί μία ελεύθερη και νόμιμη πλατφόρμα για τους συνθέτες, τους μεσάζοντες καθώς και τους εκδότες, με κάποιους περιορισμούς. Περιλαμβάνει 77641 μουσικά κομμάτια (138700 αρχεία σε pdf, 56445 σε mp3 από τα οποία τα 16261 είναι εκτελέσεις, 7825 καθοδήγηση για ταυτόχρονη εκτέλεση, 32024 ψηφιακά αρχεία και 18627 MIDI. Δίνεται η δυνατότητα επικοινωνίας μεταξύ μουσικών και κοινού, καθώς επίσης και φιλοξενεί κατάλογο με άλλες μουσικές ιστοσελίδες που διαθέτουν ελεύθερα παρτιτούρες.

Μεγάλη Μουσική Βιβλιοθήκη της Ελλάδας Λίλιαν Βουδούρη Η Μεγάλη Μουσική Βιβλιοθήκη της Ελλάδας «Λίλιαν Βουδούρη» δημιουργήθηκε από το Σύλλογο «οι Φίλοι της Μουσικής» για όλους τους Έλληνες. Σκοπός της είναι να προσφέρει, για πρώτη φορά στην Ελλάδα, επιστημονική πληροφόρηση στο χώρο της μουσικής στους επισκέπτες αλλά και στους χρήστες από απόσταση. Το υλικό της βιβλιοθήκης επικεντρώνεται στη δυτική μουσική, ενώ σχετικά με την ελληνική μουσική καλύπτει την αρχαία, τη βυζαντινή, τη δημοτική, τη ρεμπέτικη και τη λόγια μουσική. Η συλλογή ολοκληρώνεται με υλικό γύρω από τις μουσικές παραδοσιακών πολιτισμών ανά τον κόσμο, και τη μουσική τζαζ. Η βάση διατίθεται ελεύθερα στο διαδίκτυο.

Project MUSE Το Project MUSE αποτελεί μια μοναδική για το είδος του συνεργασία μεταξύ βιβλιοθηκών και εκδοτών για την παροχή του 100% άρθρων πλήρους κειμένου με τη χρήση ενός φιλικού και πλήρως ηλεκτρονικού περιβάλλοντος χρήσης. Παρέχει πρόσβαση σε πάνω από 300 περιοδικά σε θέματα Κοινωνικών Επιστημών, Τεχνών και Ανθρωπιστικών Επιστημών.

Τμήμα: Οικονομικών Επιστημών

NBER Working Papers Οι επισκέπτες της ιστοσελίδας του NBER μπορούν να αποθηκεύσουν το πλήρες κείμενο των δημοσιευμένων από το 1973 και μετέπειτα μελετών σε μορφή πλήρους κειμένου (θεματική κάλυψη: Γενική Οικονομική, Μαθηματικές και Ποσοτικές Μέθοδοι, Μακροοικονομία, Παγκόσμια Οικονομία, Χρηματοοικονομία, Δημόσια Οικονομία, Οικονομική Ιστορία, Οικονομικά Συστήματα κτλ.). Οι μελέτες είναι οργανωμένες σύμφωνα με την ταξινόμηση του JEL. Η βάση διατίθεται ελεύθερα στο διαδίκτυο.

EconLit with Full Text Η βάση EconLit with Full Text, εκτός από την βάση EconLit η οποία δημοσιεύεται από την American Economic Association και καλύπτει μια ευρεία περιοχή της οικονομικής βιβλιογραφίας, συμπεριλαμβάνει και το πλήρες κείμενο πολλών επιστημονικών περιοδικών και ηλεκτρονικών βιβλίων, συμπεριλαμβανομένου του Handbook of World Trade.

IDEAS Μία από τις σημαντικότερες βιβλιογραφικές βάσεις δεδομένων για την Οικονομική επιστήμη. Σε πολλά από τα λήμματα προς αναζήτηση, είναι διαθέσιμο το πλήρες κείμενό τους. Η βάση διατίθεται ελεύθερα στο διαδίκτυο.

EconPapers Φιλικό περιβάλλον αναζήτησης που παρέχει πρόσβαση στη βάση οικονομικής βιβλιογραφίας RePEc. Η βάση περιλαμβάνει κείμενα εργασίας (για πολλά από τα οποία υπάρχει σύνδεσμος για το πλήρες κείμενο), άρθρα περιοδικών (για πολλά από τα οποία υπάρχει σύνδεσμος στο πλήρες κείμενο εφόσον έχουν εξασφαλισθεί τα αντίστοιχα δικαιώματα), αντικείμενα λογισμικού που μπορούν να μεταφορτωθούν στον προσωπικό υπολογιστή του χρήστη κτλ. Η βάση διατίθεται ελεύθερα στο διαδίκτυο.

Τμήμα: Λογιστικής και Χρηματοοικονομικής

NBER Working Papers Οι επισκέπτες της ιστοσελίδας του NBER μπορούν να αποθηκεύσουν το πλήρες κείμενο των δημοσιευμένων από το 1973 και μετέπειτα μελετών σε μορφή πλήρους κειμένου (θεματική κάλυψη: Γενική Οικονομική, Μαθηματικές και Ποσοτικές Μέθοδοι, Μακροοικονομία, Παγκόσμια Οικονομία, Χρηματοοικονομία, Δημόσια Οικονομία, Οικονομική Ιστορία, Οικονομικά Συστήματα και τα λοιπά). Οι μελέτες είναι οργανωμένες σύμφωνα με την ταξινόμηση του JEL. Η βάση διατίθεται ελεύθερα στο διαδίκτυο.

EconLit with Full Text Η βάση EconLit with Full Text, εκτός από την βάση EconLit η οποία δημοσιεύεται από την American Economic Association και καλύπτει μια ευρεία περιοχή της οικονομικής βιβλιογραφίας, συμπεριλαμβάνει και το πλήρες κείμενο πολλών επιστημονικών περιοδικών και ηλεκτρονικών βιβλίων, συμπεριλαμβανομένου του Handbook of World Trade.

Τμήμα: Εφαρμοσμένης Πληροφορικής

IEEE Xplore Η IEEE Xplore αποτελεί μία ψηφιακή βιβλιοθήκη η οποία παρέχει πρόσβαση στο πλήρες κείμενο σε μία από τις εγκυρότερες συλλογές σε θέματα ηλεκτρονικής και πληροφορικής. Η IEEE Xplore περιλαμβάνει το πλήρες κείμενο των εκδόσεων της IEEE.

Elsevier ScienceDirect Η ScienceDirect είναι μία από τις μεγαλύτερες ηλεκτρονικές συλλογές σε θέματα επιστημών, τεχνολογίας και ιατρικής. Προσφέρει μία μεγάλη ποικιλία από εργαλεία έρευνας και πληροφόρησης. Παρέχει πρόσβαση σε πληροφοριακό υλικό, εγχειρίδια και τέλος σε περισσότερους από 2.000 περιοδικών. Η χρονολογική κάλυψη του υλικού ξεκινά από το 1994 μέχρι σήμερα.

SpringerLink Η SpringerLink είναι μια διαθεματική βάση πλήρους κειμένου την οποία παράγει και διαθέτει ο διεθνής εκδοτικός οίκος Springer. Η βάση παρέχει πρόσβαση σε πάνω από 1.250 ηλεκτρονικά περιοδικά και πάνω από ηλεκτρονικά 10.000 βιβλία.

ACM Digital Library Η ACM Digital Library είναι μία πολύ μεγάλη συλλογή κειμένων από τις εκδόσεις της ACM η οποία περιλαμβάνει επιτομές, βιβλιογραφικές πληροφορίες, ευρετήριο όρων που χρησιμοποιεί η ACM, κριτικές, άρθρα.

MDPI Εκδότης περιοδικών ανοιχτής πρόσβασης.

DBLP-Computer Science Bibliography Ο DBLP διακομιστής παρέχει βιβλιογραφική πληροφόρηση για σημαντικά περιοδικά και πρακτικά συνεδρίων που ασχολούνται με την επιστήμη των υπολογιστών. Ευρετηριάζει πολύ μεγάλο αριθμό άρθρων και περιλαμβάνει εκατοντάδες συνδέσμους σε ιστοσελίδες επιστημόνων των υπολογιστών. Επίσης είναι διαθέσιμες λίστες των περιοδικών και των συνεδρίων που ευρετηριάζονται. Η βάση διατίθεται ελεύθερα στο διαδίκτυο.

5. Ψηφιοποιημένα περιοδικά.

Υπηρεσία OJS

Μέσω της Υπηρεσίας Υποστήριξης, Διαχείρισης και Έκδοσης Ηλεκτρονικών Επιστημονικών Περιοδικών OJS (Open Journal Systems) παρέχεται ανοικτή πρόσβαση σε τεύχη περιοδικών, που έχουν ψηφιοποιηθεί από τη Βιβλιοθήκη, καθώς και σε ηλεκτρονικά αρχεία τευχών που έχουν δοθεί στη Βιβλιοθήκη του Πανεπιστημίου Μακεδονίας προς ηλεκτρονική δημοσίευση.

Από την κεντρική σελίδα μπορείτε να εντοπίσετε τον τίτλο του περιοδικού που σας ενδιαφέρει, τον οποίο ακολουθεί μια περιγραφή για το κάθε περιοδικό. Οι τίτλοι των περιοδικών εμφανίζονται ως σύνδεσμοι με μορφή επικεφαλίδας. Μπορείτε να μεταβείτε στη σελίδα του περιοδικού είτε επιλέγοντας τον τίτλο, ή επιλέγοντας το σύνδεσμο View Journal-Προβολή περιοδικού, που βρίσκεται κάτω από την περιγραφή του περιοδικού. Επίσης, δίπλα από το σύνδεσμο View Journal, υπάρχει ο σύνδεσμος Current Issue-Τρέχον τεύχος, που σας εμφανίζει το πιο πρόσφατο τεύχος του περιοδικού και την αρθρογραφία που περιλαμβάνει το τεύχος αυτό.

Επιλέγοντας τον τίτλο του περιοδικού ή το σύνδεσμο View Journal, εμφανίζονται με τη μορφή επικεφαλίδας τα άρθρα του τρέχοντος τεύχους. Κάτω από κάθε άρθρο υπάρχει το κουμπί PDF, για να σας ανοίξει το πλήρες κείμενο του άρθρου σε μορφή pdf, και να το διαβάσετε ή να το αποθηκεύσετε-κατεβάσετε στον υπολογιστή σας. Στο τέλος της σελίδας υπάρχει ο σύνδεσμος View All Issues – Προβολή όλων των τευχών, για να εντοπίσετε όλους τους τόμους και τα τεύχη του περιοδικού ανά έτος).

Εναλλακτικά, πατώντας πάνω στον τίτλο του άρθρου, ανοίγει η σελίδα του συγκεκριμένου άρθρου, στην οποία παρατίθεται η περίληψη - abstract του συγκεκριμένου άρθρου. Μέσα στη σελίδα του άρθρου μπορείτε να ανοίξετε και το pdf του άρθρου, πατώντας πάνω στο κουμπί PDF.

Επίσης, από το βασικό μενού που βρίσκεται στο πάνω μέρος της σελίδας, μπορείτε ανά πάσα στιγμή να μεταβείτε στο τελευταίο τεύχος επιλέγοντας το σύνδεσμο Current -Τρέχον, ή μπορείτε να πλοηγηθείτε στα παλαιότερα τεύχη του περιοδικού αυτού ανοίγοντας το σύνδεσμο Archives - Αρχεία, όπου εμφανίζονται όλοι οι τόμοι και τα τεύχη ταξινομημένα με βάση τη χρονιά έκδοσης. Κατόπιν, επιλέγετε τον τόμο/τεύχος του περιοδικού που θέλετε, στη συνέχεια επιλέγετε το άρθρο που σας ενδιαφέρει, και ανακτάτε το πλήρες κείμενο του άρθρου πατώντας πάνω στο κουμπί PDF.

Τέλος, υπάρχει η δυνατότητα να κάνετε αναζήτηση με λέξεις κλειδιά και να εντοπίζετε ευκολότερα το επιθυμητό άρθρο με τη χρήση της φόρμας αναζήτησης.

Σε περίπτωση που διαπιστώσετε ότι το άρθρο που κατεβάσατε - αποθηκεύσατε στον υπολογιστή σας δεν είναι σε προσβάσιμη μορφή, παρακαλούμε απευθυνθείτε στη Μονάδα Προσβασιμότητας (prosvasimotita@uom.edu.gr) για τη μετατροπή του σε προσβάσιμο μορφότυπο.

6. Ψηφίδα: Ερευνητικές εργασίες φοιτητών.

Ψηφίδα. Ερευνητικές εργασίες φοιτητών

Σε αυτή την ψηφιακή συλλογή περιλαμβάνονται όλες οι εργασίες που εκπονούν οι προπτυχιακοί και μεταπτυχιακοί φοιτητές καθώς και οι υποψήφιοι διδάκτορες του Πανεπιστημίου Μακεδονίας, δηλαδή οι Πτυχιακές εργασίες / Final Papers, Διπλωματικές εργασίες / Master’s Theses, Διδακτορικές Διατριβές / PhD Dissertations, Μεταδιδακτορικές Έρευνες / Post Doctoral Theses. Η διάρθρωση του ψηφιακού αποθετηρίου είναι δομημένη σύμφωνα με το μοντέλο των κοινοτήτων (communities) και των συλλογών (collections). Για παράδειγμα, ανοίγοντας την υποκοινότητα «Διπλωματικές Εργασίες», επιλέγετε μεταξύ των διαφόρων συλλογών των μεταπτυχιακών προγραμμάτων που περιγράφονται. Ανοίγοντας μια συγκεκριμένη συλλογή, στη σελίδα που εμφανίζεται, παρατίθεται πίνακας με τις μεταπτυχιακές εργασίες, ο οποίος περιλαμβάνει τίτλο, ημερομηνία έκδοσης και συγγραφέα. Για να μετακινηθείτε κατευθείαν στον πίνακα των μεταπτυχιακών με τη χρήση αναγνωστών οθόνης, πατάτε το γράμμα T από το πληκτρολόγιο. Αφού ανοίξετε τη μεταπτυχιακή εργασία που σας ενδιαφέρει, στο πάνω μέρος της σελίδας δίνονται πληροφορίες για αυτή, ομαδοποιημένες σε μορφή πίνακα. Οι πληροφορίες αυτές λέγονται μεταδεδομένα, όπως για παράδειγμα ο συγγραφέας του μεταπτυχιακού, ο τίτλος της μεταπτυχιακής εργασίας, ημερομηνία έκδοσης, τμήμα, επόπτης καθηγητής, περίληψη, λέξεις-κλειδιά. Στο κάτω μέρος της σελίδας, επίσης σε μορφή πίνακα, δίνεται η μεταπτυχιακή εργασία, την οποία μπορείτε είτε να διαβάσετε απευθείας μέσα από το περιβάλλον του αποθετηρίου Ψηφίδα, είτε να την αποθηκεύσετε στον προσωπικό σας υπολογιστή.

Γυρνώντας πίσω στον πίνακα με τη λίστα των μεταπτυχιακών εργασιών, ή ένα επίπεδο πιο πίσω στις υποκοινότητες με όλες τις ερευνητικές εργασίες, για να κάνετε αναζήτηση στις εργασίες αυτές, πηγαίνετε στην επικεφαλίδα «Πλοήγηση», και βρίσκετε την παρακάτω λίστα κουμπιών αναζήτησης: Ημερομηνία έκδοσης, Συγγραφέα, Τίτλο, και Λέξεις-κλειδιά. Για να πλοηγηθείτε απευθείας στα κουμπιά αναζήτησης, χρησιμοποιείτε το γράμμα B από το πληκτρολόγιο, κάνοντας χρήση αναγνώστη οθόνης. Για παράδειγμα, κάνοντας αναζήτηση με βάση το συγγραφέα, μπορείτε είτε να μεταβείτε αλφαβητικά στο αλφάβητο (ελληνικό και ξενόγλωσσο) που σας δίνεται, προκειμένου να επιλέξετε το αρχικό γράμμα από το οποίο ξεκινάει το όνομα του συγγραφέα που σας ενδιαφέρει, είτε να μεταβείτε στο πεδίο αναζήτησης και να πληκτρολογήσετε το όνομα του συγγραφέα. Κατόπιν, επιλέγετε το κουμπί «Πάμε!» για την εκτέλεση της αναζήτησής σας. Στη συνέχεια της σελίδας, παρατίθεται σε μορφή ευρετηρίου το σύνολο των ονομάτων των συγγραφέων, όπου πάλι μπορείτε να πατήσετε πάνω στο όνομα του συγγραφέα και να σας ανοίξει τη συγκεκριμένη μεταπτυχιακή την οποία εκπόνησε ο φοιτητής, ή, σε περίπτωση που επιλέξατε το ονοματεπώνυμο επόπτη, να σας ανοίξει τις μεταπτυχιακές εργασίες τις οποίες επόπτευσε o συγκεκριμένος καθηγητής. Επιλέγοντας να κάνετε αναζήτηση με βάση την ημερομηνία έκδοσης, εισάγετε το έτος έκδοσης στο πεδίο αναζήτησης και πατάτε το κουμπί «Πάμε!» για την εκτέλεση της αναζήτησής σας. Τα αποτελέσματα που προκύπτουν δίνονται με βάση την επιλεγμένη χρονιά έκδοσης. Στη συνέχεια της σελίδας, παρατίθεται σε μορφή ευρετηρίου το σύνολο των εργασιών με βάση το συγκεκριμένο έτος που επιλέξατε. Επιλέγοντας να κάνετε αναζήτηση με βάση τον τίτλο της εργασίας, μπορείτε είτε να μεταβείτε στο αλφάβητο (ελληνικό και ξενόγλωσσο) που σας δίνεται, προκειμένου να επιλέξετε το αρχικό γράμμα από το οποίο ξεκινάει το όνομα του τίτλου που σας ενδιαφέρει, είτε να μεταβείτε στο πεδίο αναζήτησης και να πληκτρολογήσετε τον τίτλο. Παρομοίως, πατάτε το κουμπί «Πάμε!» για την εκτέλεση της αναζήτησής σας. Στη συνέχεια της σελίδας, παρατίθεται σε μορφή ευρετηρίου το σύνολο των τίτλων, όπου πάλι μπορείτε να πατήσετε πάνω στο όνομα του τίτλου της εργασίας που σας ενδιαφέρει. Τέλος, με παρόμοιο τρόπο γίνεται και η αναζήτηση με βάση το κουμπί αναζήτησης «Λέξεις- Κλειδιά».

Εναλλακτικά, μπορείτε να κάνετε αναζήτηση επιλέγοντας το κουμπί «Προηγμένη Αναζήτηση» που βρίσκεται στο πάνω μέρος της σελίδας στη δεξιά μεριά. Με τον παραπάνω τρόπο, στη σελίδα που σας ανοίγει, επιλέγετε να κάνετε την αναζήτησή σας είτε σε όλη την Ψηφίδα, είτε επιλέγοντας συγκεκριμένη κοινότητα μέσα από την αναπτυσσόμενη λίστα (combo box). Η κοινότητα μέσα στην οποία συμπεριλαμβάνονται οι ερευνητικές εργασίες είναι το «Ιδρυματικό Αποθετήριο / Institutional Repository». Στο πεδίο αναζήτησης που βρίσκεται πιο κάτω, γράφετε τους όρους αναζήτησης και πατάτε το κουμπί «Αναζήτηση». Επίσης, για να κάνετε καλύτερη και πιο στοχευμένη την αναζήτησή σας, έχετε τη δυνατότητα να χρησιμοποιήσετε φίλτρα μέσα από την αναπτυσσόμενη λίστα που βρίσκεται κάτω από το πεδίο αναζήτησης, όπως για παράδειγμα με βάση τον τίτλο, συγγραφέα, επιβλέποντα καθηγητή, θέμα, ημερομηνία έκδοσης.

Οι ερευνητικές εργασίες στο σύνολό τους είναι σε μορφή pdf, και οι περισσότερες από αυτές τις εργασίες παρότι είναι σε μορφή pdf, είναι προσβάσιμες και αναγνώσιμες με τα λογισμικά ανάγνωσης για τους εντυποανάπηρους. Σε περίπτωση που διαπιστώσετε ότι κάποια από τις εργασίες που θέλετε να διαβάσετε δεν είναι προσβάσιμη, παρακαλούμε απευθυνθείτε στη Μονάδα Προσβασιμότητας (prosvasimotita@uom.edu.gr) για τη μετατροπή της σε προσβάσιμο μορφότυπο.

7. Ψηφίδα: Κλαδικές Μελέτες.

Ψηφίδα. Κλαδικές Μελέτες

Οι κλαδικές μελέτες είναι οικονομικές μελέτες για τις ελληνικές επιχειρήσεις και την ελληνική βιομηχανία ανά κλάδο, που εκπονήθηκαν από ιδιωτικούς φορείς. Στη συγκεκριμένη περίπτωση έχουμε κλαδικές μελέτες των εταιρειών Hellastat , ICAP, και Στόχασις. Οι μελέτες αυτές περιλαμβάνουν στοιχεία κλάδων της ελληνικής οικονομίας όπως: επισκόπηση μεγεθών και αριθμοδεικτών αξιολόγησης κλάδου, σύνοψη ανάλυσης, στρατηγική επισκόπηση κλάδου, χρηματοοικονομική ανάλυση κλάδου, στρατηγική ανάλυση SWOT, σύγκριση επιδόσεων μεταξύ των μεγαλύτερων επιχειρήσεων, προφίλ εταιριών κτλ. Η διάρθρωση των επιμέρους Συλλογών της συγκεκριμένης Κοινότητας γίνεται με βάση το φορέα και τη χρονιά έκδοσης των κλαδικών μελετών. Από την αρχική σελίδα, πηγαίνετε στην επικεφαλίδα «Συλλογές σε αυτή την Κοινότητα» και επιλέγετε τη συλλογή που σας ενδιαφέρει. Για παράδειγμα, επιλέγοντας τη συλλογή ICAP 2019, εμφανίζονται οι κλαδικές μελέτες σε μορφή πίνακα, ο οποίος περιλαμβάνει τίτλο κλαδικής μελέτης και ημερομηνία έκδοσης. Για να μετακινηθείτε κατευθείαν στον πίνακα των κλαδικών μελετών με τη χρήση αναγνωστών οθόνης, πατάτε το γράμμα T από το πληκτρολόγιο. Αφού ανοίξετε την κλαδική μελέτη που σας ενδιαφέρει, στο πάνω μέρος της σελίδας δίνονται πληροφορίες για αυτή, ομαδοποιημένες σε μορφή πίνακα. Οι πληροφορίες αυτές λέγονται μεταδεδομένα, όπως για παράδειγμα ο τίτλος, ημερομηνία έκδοσης, εκδότης κτλ. Στο κάτω μέρος της σελίδας, επίσης σε μορφή πίνακα, δίνεται η κλαδική μελέτη, την οποία μπορείτε είτε να διαβάσετε απευθείας μέσα από το περιβάλλον του αποθετηρίου Ψηφίδα είτε να αποθηκεύσετε στον προσωπικό σας υπολογιστή.

Γυρνώντας πίσω στη σελίδα με τις συλλογές των κλαδικών μελετών, για να κάνετε αναζήτηση σε αυτές, πηγαίνετε στην επικεφαλίδα «Πλοήγηση», και βρίσκετε την παρακάτω λίστα κουμπιών αναζήτησης: Ημερομηνία έκδοσης, Συγγραφέα, Τίτλο, καθώς και Λέξεις-κλειδιά. Από τα παραπάνω κουμπιά αναζήτησης μπορείτε να κάνετε αναζήτηση μόνο με βάση τον τίτλο ή την ημερομηνία έκδοσης. Για να πλοηγηθείτε απευθείας στα κουμπιά αναζήτησης, χρησιμοποιείτε το γράμμα B από το πληκτρολόγιο, κάνοντας χρήση αναγνώστη οθόνης. Για παράδειγμα, κάνοντας αναζήτηση με βάση την ημερομηνία έκδοσης, εισάγετε το έτος έκδοσης στο πεδίο αναζήτησης και πατάτε το κουμπί «Πάμε!» για την εκτέλεση της αναζήτησής σας. Τα αποτελέσματα που προκύπτουν δίνονται με βάση την επιλεγμένη χρονιά έκδοσης. Στη συνέχεια της σελίδας, παρατίθεται σε μορφή ευρετηρίου το σύνολο των κλαδικών μελετών με βάση το συγκεκριμένο έτος που επιλέξατε. Επιλέγοντας αναζήτηση με βάση τον τίτλο της κλαδικής μελέτης, μπορείτε είτε να μεταβείτε στο αλφάβητο (ελληνικό και ξενόγλωσσο) που σας δίνεται, προκειμένου να επιλέξετε το αρχικό γράμμα από το οποίο ξεκινάει το όνομα της κλαδικής μελέτης που σας ενδιαφέρει, είτε να μεταβείτε στο πεδίο αναζήτησης και να πληκτρολογήσετε τον τίτλο. Παρομοίως, πατάτε το κουμπί «Πάμε!» για την εκτέλεση της αναζήτησής σας. Στη συνέχεια της σελίδας, παρατίθεται σε μορφή ευρετηρίου το σύνολο των τίτλων των κλαδικών μελετών, όπου πάλι μπορείτε να πατήσετε πάνω στο όνομα της κλαδικής μελέτης που σας ενδιαφέρει.

Εναλλακτικά, μπορείτε να κάνετε αναζήτηση επιλέγοντας το κουμπί «Προηγμένη Αναζήτηση», που βρίσκεται στο πάνω μέρος της σελίδας στη δεξιά μεριά. Με τον παραπάνω τρόπο στη σελίδα που σας ανοίγει, επιλέγετε να κάνετε την αναζήτησή σας είτε σε όλη την Ψηφίδα, είτε επιλέγοντας συγκεκριμένη κοινότητα μέσα από την αναπτυσσόμενη λίστα (combo box). Η κοινότητα μέσα στην οποία συμπεριλαμβάνονται οι κλαδικές μελέτες είναι η «Ψηφιακή Βιβλιοθήκη». Στο πεδίο αναζήτησης που βρίσκεται πιο κάτω, γράφετε τους όρους αναζήτησης και πατάτε το κουμπί «Αναζήτηση». Επίσης, για να κάνετε καλύτερη και πιο στοχευμένη την αναζήτησή σας, έχετε τη δυνατότητα να χρησιμοποιήσετε φίλτρα μέσα από την αναπτυσσόμενη λίστα που βρίσκεται κάτω από το πεδίο αναζήτησης, όπως για παράδειγμα με βάση τον τίτλο και την ημερομηνία έκδοσης της κλαδικής μελέτης που σας ενδιαφέρει.

Οι κλαδικές μελέτες παρατίθενται σε μορφή pdf, και οι περισσότερες από αυτές τις εργασίες παρότι είναι σε μορφή pdf, είναι προσβάσιμες και αναγνώσιμες με τα λογισμικά ανάγνωσης για τους εντυποανάπηρους. Σε περίπτωση που διαπιστώσετε ότι κάποια από τις κλαδικές μελέτες που θέλετε να διαβάσετε δεν είναι προσβάσιμη, παρακαλούμε απευθυνθείτε στη Μονάδα Προσβασιμότητας (prosvasimotita@uom.edu.gr) για τη μετατροπή της σε προσβάσιμο μορφότυπο.

8. Ψηφίδα. Ψηφιακό υλικό για Εντυποανάπηρους Φοιτητές.

Ψηφίδα. Ψηφιακό υλικό για εντυποανάπηρους φοιτητές

Η ψηφιακή αυτή συλλογή απευθύνεται μόνο στους προπτυχιακούς και μεταπτυχιακούς εντυποανάπηρους φοιτητές, ή φοιτητές με άλλα προβλήματα ανάγνωσης εντύπων, του Πανεπιστημίου Μακεδονίας. Στόχο έχει την υποστήριξη και διευκόλυνση των ακαδημαϊκών σπουδών τους με την παροχή προσβάσιμου ψηφιακού εκπαιδευτικού υλικού. Περιλαμβάνει συγγράμματα, εγχειρίδια και λοιπό εκπαιδευτικό υλικό τα οποία, κατόπιν αιτήματος των ετυποανάπηρων φοιτητών του Πανεπιστημίου Μακεδονίας, έχουν αποκτηθεί σε ηλεκτρονική μορφή από τους εκδοτικούς οίκους ή έχουν ψηφιοποιηθεί (από τη Βιβλιοθήκη ή τη Μονάδα Προσβασιμότητας του Πανεπιστημίου Μακεδονίας) και στη συνέχεια υποστεί κατάλληλη επεξεργασία, ώστε να καταστεί προσβάσιμη η μορφή τους.

Το υλικό που μπορεί να μετατραπεί σε προσβάσιμη ψηφιακή μορφή, μπορεί στην αρχική του μορφή να είναι είτε έντυπο είτε ψηφιακό.

Η πρόσβαση στη συλλογή είναι ελεγχόμενη με χρήση username και κωδικού, ώστε μόνο οι δικαιούχοι φοιτητές να μπορούν να έχουν πρόσβαση στα αρχεία αυτά. Με τη χρήση της συλλογής οι δικαιούχοι συναινούν ότι το ψηφιοποιημένο υλικό έχει αναπαραχθεί σύμφωνα με το Νόμο 4672/2020 - ΦΕΚ 48/Α/4-3-2020, με σκοπό τη χρήση του από εντυποανάπηρους φοιτητές, και οποιαδήποτε περαιτέρω αναπαραγωγή και διαμοιρασμός του, αποτελεί προσβολή του δικαιώματος πνευματικής ιδιοκτησίας και επισύρει τις κυρώσεις των άρθρων 65 του νόμου 2121/1993.

Για να έχετε δικαίωμα πρόσβασης στη συλλογή αυτή, θα πρέπει να κάνετε είσοδο έστω μία φορά στο αποθετήριο Ψηφίδα, με τη χρήση του Ιδρυματικού Λογαριασμού σας (username και κωδικός) από τον παρακάτω σύνδεσμο:

Σύνδεση στην Ψηφίδα με τον ιδρυματικό λογαριασμό

Κατόπιν, θα πρέπει να συμπληρώσετε την ηλεκτρονική αίτηση απόκτησης κωδικού στη συλλογή του ψηφιακού υλικού από τον παρακάτω σύνδεσμο:

Αίτηση απόκτησης κωδικού στη συλλογή του ψηφιακού υλικού

Η διάρθρωση του υλικού είναι δομημένη με βάση το μοντέλο των κοινοτήτων (communities) και των συλλογών (collections), και χωρίζεται α) στην υποκοινότητα «Σημειώσεις και Παρουσιάσεις Μαθημάτων» και β) στη συλλογή «Συγγράμματα και Εγχειρίδια». Η υποκοινότητα περιλαμβάνει σημειώσεις των μαθημάτων, διαλέξεις, παρουσιάσεις και λοιπό εκπαιδευτικό υλικό που αναρτούν οι διδάσκοντες στην ηλεκτρονική πλατφόρμα τηλεκπαίδευσης openeclass, ενώ η συλλογή περιλαμβάνει βιβλία και άλλα επιστημονικά συγγράμματα, τα περισσότερα από τα οποία αναρτώνται στην πλατφόρμα του Ευδόξου. Τα παραπάνω αποτελούν προτεινόμενη ύλη τόσο για τις εξεταστικές περιόδους όσο και για τη συγγραφή των εργασιών σας. Για παράδειγμα, ανοίγοντας την υποκοινότητα «Σημειώσεις και Παρουσιάσεις Μαθημάτων», μπορείτε να επιλέξετε μεταξύ των συλλογών προσβάσιμου εκπαιδευτικού υλικού με βάση το ακαδημαϊκό τμήμα (παραδείγματος χάριν, εκπαιδευτικής και κοινωνικής πολιτικής, διεθνών και ευρωπαϊκών σπουδών, οργάνωσης και διοίκησης επιχειρήσεων κτλ.). Αφού επιλέξετε συγκεκριμένο ακαδημαϊκό τμήμα, εμφανίζεται πίνακας με τα μαθήματα του τμήματος αυτού, ο οποίος περιλαμβάνει τίτλο, ημερομηνία έκδοσης και συγγραφέα. Για να μετακινηθείτε κατευθείαν στον πίνακα των μαθημάτων με τη χρήση αναγνωστών οθόνης, πατάτε το γράμμα T από το πληκτρολόγιο. Αφού ανοίξετε το μάθημα που σας ενδιαφέρει, στο πάνω μέρος της σελίδας δίνονται πληροφορίες για αυτό, ομαδοποιημένες σε μορφή πίνακα. Οι πληροφορίες αυτές λέγονται μεταδεδομένα, όπως για παράδειγμα ο συγγραφέας (καθηγητής) του μαθήματος, ο τίτλος του μαθήματος, ημερομηνία έκδοσης, δικαιώματα πρόσβασης κτλ. Στο κάτω μέρος της σελίδας, επίσης σε μορφή πίνακα, δίνονται τα αρχεία που αποτελούν την εξεταστέα ύλη του μαθήματος, τα οποία μπορείτε είτε να διαβάσετε απευθείας μέσα από το περιβάλλον του αποθετηρίου Ψηφίδα είτε να αποθηκεύσετε στον προσωπικό σας υπολογιστή.

Γυρνώντας πίσω στον πίνακα με τη λίστα των μαθημάτων, ή ένα επίπεδο πιο πίσω στις συλλογές ανά ακαδημαϊκό τμήμα, για να κάνετε αναζήτηση σε αυτές, πηγαίνετε στην επικεφαλίδα «Πλοήγηση» και επιλέγετε να κάνετε την αναζήτησή σας με βάση τα κουμπιά αναζήτησης «Ημερομηνία έκδοσης», «Συγγραφέα» και «Τίτλο». Για να πλοηγηθείτε απευθείας στα κουμπιά αναζήτησης, χρησιμοποιείτε το γράμμα B από το πληκτρολόγιο, κάνοντας χρήση αναγνώστη οθόνης.

Για παράδειγμα, κάνοντας αναζήτηση με βάση το συγγραφέα, μπορείτε είτε να μεταβείτε αλφαβητικά στο αλφάβητο (ελληνικό και ξενόγλωσσο) που σας δίνεται, προκειμένου να επιλέξετε το αρχικό γράμμα από το οποίο ξεκινάει το όνομα του συγγραφέα που σας ενδιαφέρει, είτε να μεταβείτε στο πεδίο αναζήτησης και να πληκτρολογήσετε το όνομα του συγγραφέα. Κατόπιν, επιλέγετε το κουμπί «Πάμε!» για την εκτέλεση της αναζήτησής σας. Στη συνέχεια της σελίδας, παρατίθεται σε μορφή ευρετηρίου το σύνολο των ονομάτων των συγγραφέων, όπου πάλι μπορείτε να πατήσετε πάνω στο όνομα του συγγραφέα και να σας ανοίξει το βιβλίο που έγραψε ο συγκεκριμένος συγγραφέας, ή, σε περίπτωση που επιλέξατε το ονοματεπώνυμο καθηγητή, να σας ανοίξει τα μαθήματα τα οποία διδάσκει o συγκεκριμένος καθηγητής. Επιλέγοντας να κάνετε αναζήτηση με βάση την ημερομηνία έκδοσης, εισάγετε το έτος έκδοσης στο πεδίο αναζήτησης και πατάτε το κουμπί «Πάμε!» για την εκτέλεση της αναζήτησής σας. Τα αποτελέσματα που προκύπτουν δίνονται με βάση την επιλεγμένη χρονιά έκδοσης. Στη συνέχεια της σελίδας, παρατίθεται σε μορφή ευρετηρίου το σύνολο των βιβλίων και μαθημάτων με βάση το συγκεκριμένο έτος που επιλέξατε. Τέλος, επιλέγοντας αναζήτηση με βάση τον τίτλο μαθήματος ή βιβλίου, μπορείτε είτε να μεταβείτε στο αλφάβητο (ελληνικό και ξενόγλωσσο) που σας δίνεται προκειμένου να επιλέξετε το αρχικό γράμμα από το οποίο ξεκινάει το όνομα του τίτλου που σας ενδιαφέρει, είτε να μεταβείτε στο πεδίο αναζήτησης και να πληκτρολογήσετε τον τίτλο. Παρομοίως, πατάτε το κουμπί «Πάμε!» για την εκτέλεση της αναζήτησής σας. Στη συνέχεια της σελίδας, παρατίθεται σε μορφή ευρετηρίου το σύνολο των τίτλων, όπου πάλι μπορείτε να πατήσετε πάνω στο όνομα του τίτλου που σας ενδιαφέρει.

Εναλλακτικά, μπορείτε να κάνετε αναζήτηση επιλέγοντας το κουμπί «Προηγμένη Αναζήτηση» που βρίσκεται στο πάνω μέρος της σελίδας στη δεξιά μεριά. Με τον παραπάνω τρόπο στη σελίδα που σας ανοίγει, επιλέγετε να κάνετε την αναζήτησή σας είτε σε όλη την Ψηφίδα, είτε επιλέγοντας συγκεκριμένη κοινότητα μέσα από την αναπτυσσόμενη λίστα (combo box). Η κοινότητα μέσα στην οποία συμπεριλαμβάνονται τα μαθήματα και τα βιβλία είναι το «Ψηφιακό Υλικό για Εντυποανάπηρους φοιτητές / Digital Material for Print-disabled Students». Επίσης, για να κάνετε καλύτερη και πιο στοχευμένη την αναζήτησή σας, έχετε τη δυνατότητα να χρησιμοποιήσετε φίλτρα μέσα από την αναπτυσσόμενη λίστα που βρίσκεται κάτω από το πεδίο αναζήτησης, όπως για παράδειγμα με βάση τον τίτλο, συγγραφέα, επιβλέποντα καθηγητή, θέμα, ημερομηνία έκδοσης.

Το ψηφιακό υλικό για εντυποανάπηρους φοιτητές είναι προσβάσιμο και αναγνώσιμο από τα λογισμικά ανάγνωσης/αναγνώστες οθόνης σε όλες τις συσκευές σας (υπολογιστές, κινητά, tablet κτλ). Το ψηφιοποιημένο εκπαιδευτικό υλικό διατίθεται σε πολλούς προσβάσιμους μορφότυπους, όπως για παράδειγμα, σε μορφή docx, text, προσβάσιμο pdf, epub κτλ.

Για να μετατρέψετε το εκπαιδευτικό υλικό που σας ενδιαφέρει σε προσβάσιμη μορφή, παρακαλούμε απευθυνθείτε στη Μονάδα Προσβασιμότητας (prosvasimotita@uom.edu.gr).

Για οποιαδήποτε ερωτήματα σχετικά με την εγγραφή και πρόσβασή σας στη συλλογή αυτή, παρακαλούμε επικοινωνήστε με το προσωπικό του τμήματος Ψηφιακή Βιβλιοθήκη-Υπηρεσίες για ΑμεΑ στα τηλέφωνα 2310 891 832, 2310 891 830, και email amealib@uom.edu.gr.

9. Ιδρυματικό Καταθετήριο Ακαδημαϊκής Έρευνας RUOMO.

Ιδρυματικό Καταθετήριο Ακαδημαϊκής Έρευνας

Το Ιδρυματικό Αποθετήριο Ακαδημαϊκής Έρευνας είναι μία ψηφιακή συλλογή στην οποία τα μέλη της επιστημονικής κοινότητας του Πανεπιστημίου Μακεδονίας (διδακτικό προσωπικό, υποψήφιοι διδάκτορες και μεταδιδάκτορες, μεταπτυχιακοί φοιτητές, και το προσωπικό του Πανεπιστημίου) καταθέτουν τις επιστημονικές και ερευνητικές δημοσιεύσεις τους. Στόχος του αποθετηρίου είναι να καταγραφεί και να οργανωθεί το επιστημονικό και ερευνητικό υλικό του Πανεπιστημίου Μακεδονίας, το οποίο θα είναι ελεύθερα διαθέσιμο στο Διαδίκτυο, σύμφωνα με την «Πολιτική Ανοικτής Πρόσβασης του Πανεπιστημίου Μακεδονίας». Χρησιμοποιώντας το ίδιο μοντέλο διάρθρωσης που χρησιμοποιεί και το αποθετήριο Ψηφίδα που αναφέρθηκε παραπάνω, το αποθετήριο αυτό είναι δομημένο σύμφωνα με το μοντέλο των κοινοτήτων (communities) και των συλλογών (collections). Στο συγκεκριμένο αποθετήριο στην αρχική σελίδα, κάτω από την επικεφαλίδα «Κοινότητες στο Αποθετήριο», υπάρχουν οι παρακάτω κοινότητες: α) Δημοσιεύσεις Μελών Διδακτικού και Ερευνητικού Προσωπικού (ΔΕΠ), Υποψηφίων Διδακτόρων & Μεταδιδακτόρων, β) Δημοσιεύσεις Μεταπτυχιακών Φοιτητών, και γ) Δημοσιεύσεις Μελών Προσωπικού. Κάθε κοινότητα αποτελείται από συλλογές. (Μπορείτε να πλοηγηθείτε στις κοινότητες και συλλογές και από το σύνδεσμο «Πλοήγηση» που βρίσκεται στο πάνω μέρος της αρχικής σελίδας στα αριστερά).

Για παράδειγμα, ανοίγοντας την κοινότητα «Δημοσιεύσεις Μελών Διδακτικού και Ερευνητικού Προσωπικού (ΔΕΠ), Υποψηφίων Διδακτόρων & Μεταδιδακτόρων», επιλέγετε μεταξύ των συλλογών των ακαδημαϊκών τμημάτων που περιγράφονται. Ανοίγοντας μια συγκεκριμένη συλλογή, στη σελίδα που εμφανίζεται, παρατίθεται πίνακας με τις επιστημονικές εργασίες, ο οποίος περιλαμβάνει τίτλο, ημερομηνία έκδοσης και συγγραφέα. Για να μετακινηθείτε κατευθείαν στον πίνακα των επιστημονικών εργασιών με τη χρήση αναγνωστών οθόνης, πατάτε το γράμμα T από το πληκτρολόγιο. Αφού ανοίξετε την εργασία που σας ενδιαφέρει, στο πάνω μέρος της σελίδας δίνονται πληροφορίες για αυτή, ομαδοποιημένες σε μορφή πίνακα. Οι πληροφορίες αυτές λέγονται μεταδεδομένα, όπως για παράδειγμα ο τίτλος, ο συγγραφέας, η ημερομηνία έκδοσης, η επιτομή / περίληψη, τα θέματα, οι λέξεις-κλειδιά. Στο κάτω μέρος της σελίδας, επίσης σε μορφή πίνακα, δίνεται η εργασία, την οποία μπορείτε είτε να διαβάσετε απευθείας μέσα από το περιβάλλον του αποθετηρίου είτε να αποθηκεύσετε στον προσωπικό σας υπολογιστή.

Γυρνώντας πίσω στον πίνακα με τη λίστα των επιστημονικών εργασιών, ή ένα επίπεδο πιο πίσω στις συλλογές των κοινοτήτων, για να κάνετε αναζήτηση στις εργασίες, πηγαίνετε στην επικεφαλίδα «Πλοήγηση», και επιλέγετε να κάνετε την αναζήτησή σας με βάση την παρακάτω λίστα κουμπιών αναζήτησης: Ημερομηνία έκδοσης, Συγγραφέα, Τίτλο, Λέξεις-Κλειδιά. Για να πλοηγηθείτε απευθείας στα κουμπιά αναζήτησης, χρησιμοποιείτε το γράμμα B από το πληκτρολόγιο, κάνοντας χρήση αναγνώστη οθόνης. Για παράδειγμα, κάνοντας αναζήτηση με βάση το συγγραφέα, μπορείτε είτε να μεταβείτε αλφαβητικά στο αλφάβητο (ελληνικό και ξενόγλωσσο) που σας δίνεται, προκειμένου να επιλέξετε το αρχικό γράμμα από το οποίο ξεκινάει το όνομα του συγγραφέα που σας ενδιαφέρει, είτε να μεταβείτε στο πεδίο αναζήτησης και να πληκτρολογήσετε το όνομα του συγγραφέα. Κατόπιν, επιλέγετε το κουμπί «Πάμε!» για την εκτέλεση της αναζήτησής σας. Στη συνέχεια της σελίδας, παρατίθεται σε μορφή ευρετηρίου το σύνολο των ονομάτων των συγγραφέων, όπου πάλι μπορείτε να πατήσετε πάνω στο όνομα του συγγραφέα και να σας ανοίξει τη συγκεκριμένη εργασία / εργασίες που εκπόνησε ο ερευνητής. Επιλέγοντας να κάνετε αναζήτηση με βάση την ημερομηνία έκδοσης, εισάγετε το έτος έκδοσης στο πεδίο αναζήτησης και πατάτε το κουμπί «Πάμε!» για την εκτέλεση της αναζήτησής σας. Τα αποτελέσματα που προκύπτουν δίνονται με βάση την επιλεγμένη χρονιά έκδοσης. Στη συνέχεια της σελίδας, παρατίθεται σε μορφή ευρετηρίου το σύνολο των επιστημονικών εργασιών με βάση το συγκεκριμένο έτος που επιλέξατε. Επιλέγοντας να κάνετε αναζήτηση με βάση τον τίτλο της επιστημονικής εργασίας, μπορείτε είτε να μεταβείτε στο αλφάβητο (ελληνικό και ξενόγλωσσο) που σας δίνεται, προκειμένου να επιλέξετε το αρχικό γράμμα από το οποίο ξεκινάει το όνομα του τίτλου που σας ενδιαφέρει, είτε να μεταβείτε στο πεδίο αναζήτησης και να πληκτρολογήσετε τον τίτλο. Παρομοίως, πατάτε το κουμπί «Πάμε!» για την εκτέλεση της αναζήτησής σας. Στη συνέχεια της σελίδας, παρατίθεται σε μορφή ευρετηρίου το σύνολο των τίτλων, όπου πάλι μπορείτε να πατήσετε πάνω στο όνομα του τίτλου της εργασίας που σας ενδιαφέρει. Τέλος, με παρόμοιο τρόπο γίνεται και η αναζήτηση με βάση το κουμπί αναζήτησης «Λέξεις- Κλειδιά».

Εναλλακτικά, μπορείτε να κάνετε αναζήτηση επιλέγοντας το κουμπί «Προηγμένη αναζήτηση» που βρίσκεται στο πάνω μέρος της σελίδας στη δεξιά μεριά. Με τον παραπάνω τρόπο στη σελίδα που σας ανοίγει, επιλέγετε να κάνετε την αναζήτησή σας είτε σε όλο το αποθετήριο, είτε επιλέγοντας συγκεκριμένη κοινότητα μέσα από την αναπτυσσόμενη λίστα (combo box). Στο πεδίο αναζήτησης που βρίσκεται πιο κάτω, γράφετε τους όρους αναζήτησης και πατάτε το κουμπί «Αναζήτηση». Επίσης, για να κάνετε καλύτερη και πιο στοχευμένη την αναζήτησή σας, έχετε τη δυνατότητα να χρησιμοποιήσετε φίλτρα μέσα από την αναπτυσσόμενη λίστα που βρίσκεται κάτω από το πεδίο αναζήτησης, όπως για παράδειγμα με βάση τον τίτλο, συγγραφέα, θέμα, ημερομηνία έκδοσης κτλ.

Τέλος, μπορείτε να κάνετε τις αναζητήσεις σας και από την αρχική σελίδα του αποθετηρίου, όπου κάτω από την επικεφαλίδα «Ανακαλύψτε», παρατίθενται σε μορφή ευρετηρίων οι συγγραφείς των εργασιών, τα θέματα που πραγματεύονται, και η ημερομηνία έκδοσης των έργων αυτών.

Οι επιστημονικές και ερευνητικές εργασίες είναι σε μορφή pdf, και οι περισσότερες από αυτές τις εργασίες παρότι είναι σε μορφή pdf, είναι προσβάσιμες και αναγνώσιμες με τα λογισμικά ανάγνωσης για τους εντυποανάπηρους. Σε περίπτωση που διαπιστώσετε ότι κάποια από τις επιστημονικές και ερευνητικές εργασίες που θέλετε να διαβάσετε δεν είναι προσβάσιμη, παρακαλούμε απευθυνθείτε στη Μονάδα Προσβασιμότητας (prosvasimotita@uom.edu.gr) για τη μετατροπή της σε προσβάσιμο μορφότυπο.

10. AMELib.

AMELib

Η amelib (Πολυτροπική Ηλεκτρονική Βιβλιοθήκη / Συλλογή με Προσβάσιμα Βιβλία) είναι μία διαδικτυακή ψηφιακή πλατφόρμα-βιβλιοθήκη, που στόχο έχει την άρση των εμποδίων για τους εντυποανάπηρους χρήστες των ελληνικών ακαδημαϊκών βιβλιοθηκών. Συγκεκριμένα, προσφέρει προσβάσιμα ψηφιακά συγγράμματα μέσα από μία εξίσου προσβάσιμη διαδικτυακή εφαρμογή. Στη διαδικτυακή αυτή πλατφόρμα εφαρμόζονται διατάξεις εξαίρεσης από το περιουσιακό δικαίωμα του δημιουργού των συγγραμμάτων, όπως αυτές προβλέπονται στη νομοθεσία για την πνευματική ιδιοκτησία, προς όφελος των εντυποανάπηρων ατόμων.

Η βιβλιοθήκη του Πανεπιστημίου Μακεδονίας δίνει τη δυνατότητα στους εντυποανάπηρους φοιτητές του, προπτυχιακούς και μεταπτυχιακούς, να εγγραφούν στη διαδικτυακή ψηφιακή πλατφόρμα της amelib και να έχουν πρόσβαση στα προσβάσιμα ψηφιακά συγγράμματα που ανεβαίνουν σε αυτή. Στην amelib συμμετέχουν τα περισσότερα πανεπιστημιακά ιδρύματα της Ελλάδας, και με αυτό τον τρόπο, δικαίωμα εγγραφής έχουν οι εντυποανάπηροι φοιτητές από τα περισσότερα πανεπιστήμια της χώρας. Αυτό έχει σαν αποτέλεσμα να έχετε πρόσβαση στα προσβάσιμα ψηφιακά συγγράμματα που δημιουργούνται και από όλα τα υπόλοιπα πανεπιστημιακά ιδρύματα που συμμετέχουν στην amelib.

Για να κάνετε την εγγραφή σας στην ψηφιακή βιβλιοθήκη της amelib, επιλέγετε το σύνδεσμο «Εγγραφή», που βρίσκεται στο πάνω μέρος της αρχικής σελίδας της amelib. Μπορείτε να πλοηγηθείτε στη φόρμα της εγγραφής και από τον παρακάτω σύνδεσμο:

Φόρμα εγγραφής χρηστών στην AMELib

Τα πεδία που πρέπει να συμπληρώσετε στη φόρμα εγγραφής είναι για παράδειγμα, όνομα και επώνυμο, αρμόδιος φορέας (από την αναπτυσσόμενη λίστα επιλέγετε το Πανεπιστήμιο Μακεδονίας), τηλέφωνο, email, επιθυμητός τύπος αρχείου, εάν είστε φοιτητής/φοιτήτρια κτλ. Στη συνέχεια, διαβάζετε το κείμενο με τα πνευματικά δικαιώματα και δηλώνετε ότι αποδέχεστε τους όρους χρήσης. Τέλος, πατάτε το κουμπί «Δημιουργία λογαριασμού».

Στη συνέχεια, η βιβλιοθήκη του Πανεπιστημίου Μακεδονίας σας ανοίγει λογαριασμό, και σας αποστέλλει στο email σας το όνομα χρήστη (username) και το συνθηματικό (password) που θα χρησιμοποιείτε για την είσοδό σας στην amelib, με την προτροπή κατά την πρώτη εισαγωγή σας στο σύστημα, να αλλάξετε το συνθηματικό σας (η αλλαγή γίνεται μέσα από το σύνδεσμο «Λογαριασμός» της αρχικής σελίδας της amelib επιλέγοντας το κουμπί Edit). Για να συνδεθείτε στο λογαριασμό σας, συμπληρώνετε το όνομα χρήστη και το συνθηματικό σας στη φόρμα εισόδου, που βρίσκεται στην αρχική σελίδα της amelib ή από το σύνδεσμο «Είσοδος για Μέλη» της αρχικής σελίδας της amelib. Στη φόρμα εισόδου υπάρχει και ο σύνδεσμος «Επαναφορά του κωδικού σας», σε περίπτωση που έχετε ξεχάσει το συνθηματικό σας, για να αποσταλεί στο email σας νέο συνθηματικό.

Επιλέγοντας το σύνδεσμο «Αναζήτηση Βιβλίων», σας εμφανίζει σε μορφή λίστας το σύνολο του υλικού που είναι διαθέσιμο στην amelib. Για την αναζήτηση βιβλίων, δηλαδή για να αναζητήσετε συγκεκριμένα βιβλία, πηγαίνετε στην αρχική σελίδα της amelib, εισάγετε τον όρο που σας ενδιαφέρει στο πεδίο σύντομης αναζήτησης, και κατόπιν πατάτε το κουμπί go για να εκτελεσθεί η αναζήτησή σας. Μπορείτε να κάνετε αναζήτηση με βάση τον τίτλο του βιβλίου, το συγγραφέα, το θέμα κτλ. Η γλώσσα του όρου μπορεί να είναι γραμμένη και στα greeklish, δηλαδή γραμμένη με το λατινικό αλφάβητο. Για παράδειγμα, αντί για τον όρο «Φιλοσοφία», μπορείτε να γράψετε τον όρο και στα greeklish, δηλαδή «Filosofia». Η αναζήτησή σας θα σας εμφανίσει τα ίδια αποτελέσματα.

Στη συνέχεια, σας εμφανίζονται τα αποτελέσματα της αναζήτησής σας σε μορφή λίστας. Κατόπιν, ανοίγετε το σύγγραμμα που σας ενδιαφέρει, επιλέγοντας τον επιθυμητό σύνδεσμο. Κάτω από την επικεφαλίδα του βιβλίου που ανοίξατε, αρχικά εμφανίζονται τα βιβλιογραφικά του δεδομένα, δηλαδή ο τίτλος, ο συγγραφέας, ο εκδότης, έτος έκδοσης κτλ. Μπορεί επίσης να εμφανίζονται και άλλες πληροφορίες, όπως η περίληψη, τα περιεχόμενα του βιβλίου, σύνδεσμοι που ανακατευθύνουν στο διαδίκτυο και παρέχουν συμπληρωματική πληροφόρηση για το βιβλίο κτλ. Πολλά από αυτά τα βιβλιογραφικά δεδομένα μπορεί επίσης να είναι σύνδεσμοι, όπως για παράδειγμα ο συγγραφέας, με αποτέλεσμα πατώντας πάνω στο όνομα του συγγραφέα, να σας εμφανίζονται πληροφορίες για το συγγραφέα.

Μετά τα βιβλιογραφικά δεδομένα, στη συνέχεια της σελίδας παρουσιάζονται τα διαθέσιμα ψηφιακά συγγράμματα-τεκμήρια. Το ψηφιακό τεκμήριο μπορεί να έχει μετατραπεί σε πολλούς προσβάσιμους μορφότυπους, όπως για παράδειγμα, σε μορφή docx, text, προσβάσιμο pdf, epub κτλ. Στην περιγραφή του ψηφιακού τεκμηρίου αναγράφεται και το επίπεδο προσβασιμότητάς του, δηλαδή αν είναι πλήρως επεξεργασμένο, αν είναι μερικώς προσβάσιμο κτλ. Δίπλα σε κάθε ψηφιακό αρχείο υπάρχει ο σύνδεσμος «Περισσότερες πληροφορίες», ο οποίος δίνει κάποιες επιπλέον πληροφορίες σχετικά με αυτό. Για να διαβάσετε το ψηφιακό τεκμήριο μέσα από την πλατφόρμα της amelib ή να το αποθηκεύσετε στον υπολογιστή σας, πατάτε το σύνδεσμο «Μεταφόρτωση του αρχείου» που βρίσκεται στη δεξιά μεριά του ψηφιακού τεκμηρίου, και επιλέγετε «άνοιγμα» ή «αποθήκευση αρχείου» αντίστοιχα. Για να διαβάσετε αρχεία τύπου epub (ηλεκτρονικά βιβλία), μπορείτε είτε να επιλέξετε το σύνδεσμο «Μεταφόρτωση του αρχείου» που αναφέρθηκε παραπάνω, είτε το διπλανό σύνδεσμο «Online προβολή του αρχείου».

Υπάρχει περίπτωση ψηφιακό υλικό που ανέβηκε στην amelib από πανεπιστημιακό ίδρυμα, να μην έχει καταστεί ακόμα προσβάσιμο λόγω έλλειψης χρόνου. Σε περίπτωση που διαπιστώσετε ότι το ψηφιακό τεκμήριο που κατεβάσατε - αποθηκεύσατε στον υπολογιστή σας δεν είναι σε προσβάσιμη μορφή, παρακαλούμε απευθυνθείτε στη Μονάδα Προσβασιμότητας (prosvasimotita@uom.edu.gr) για τη μετατροπή του σε προσβάσιμο μορφότυπο.

Για οποιαδήποτε ερωτήματα έχετε σχετικά με την εγγραφή και πρόσβασή σας στη συλλογή της amelib, παρακαλούμε επικοινωνήστε με το προσωπικό του τμήματος Ψηφιακή Βιβλιοθήκη-Υπηρεσίες για ΑμεΑ στα τηλέφωνα 2310 891 832, 2310 891 830, και email amealib@uom.edu.gr.

Σας υπενθυμίζουμε ότι η πρόσβαση στην ηλεκτρονική πλατφόρμα της Amelib είναι ελεγχόμενη με χρήση ονόματος χρήστη και συνθηματικού (username και password), και αυστηρά προσωπική, ώστε μόνο οι δικαιούχοι φοιτητές να μπορούν να έχουν πρόσβαση στο ψηφιακό υλικό της. Οποιαδήποτε περαιτέρω αναπαραγωγή, διαμοιρασμός και δημοσίευση του ψηφιακού υλικού, αποτελεί προσβολή του δικαιώματος πνευματικής ιδιοκτησίας και θα επισύρει τις κυρώσεις των άρθρων 65 του νόμου 2121/1993.

11. Διαδανεισμός: δανεισμός από άλλες βιβλιοθήκες.

Σε περίπτωση που θέλετε να δανειστείτε ένα βιβλίο, επιστημονικό άρθρο, μεταπτυχιακή εργασία, διδακτορική διατριβή και άλλο είδος υλικού, που δεν υπάρχει στη βιβλιοθήκη του Πανεπιστημίου Μακεδονίας είτε σε έντυπη είτε σε ψηφιακή μορφή, μπορείτε να αιτηθείτε να το «διαδανειστείτε» από κάποια άλλη βιβλιοθήκη της Ελλάδας ή του εξωτερικού. Η διαδικασία αυτή ονομάζεται «διαδανεισμός», δηλαδή δανεισμός διαμέσου κάποιας άλλης βιβλιοθήκης.

Δικαίωμα χρήσης της Υπηρεσίας Διαδανεισμού έχουν μόνο τα εγγεγραμμένα μέλη της βιβλιοθήκης. Σε περίπτωση που δεν έχετε κάνει εγγραφή, παρακαλούμε συμπληρώστε τη φόρμα εγγραφής σας που δίνεται στον παρακάτω σύνδεσμο:

Αίτηση εγγραφής στη βιβλιοθήκη για μέλη του πανεπιστημίου

Πριν προχωρήσετε σε αίτημα για διαδανεισμό, παρακαλούμε βεβαιωθείτε ότι το υλικό που επιθυμείτε, δεν είναι διαθέσιμο στη βιβλιοθήκη σε έντυπη ή ψηφιακή μορφή.

Για να υποβάλλετε το αίτημά σας, συνδέεστε με το Σύστημα Διαδανεισμού «Ίρις» στον παρακάτω σύνδεσμο:

Σύστημα Διαδανεισμού Ίρις

Στη σελίδα που εμφανίζεται, επιλέγετε το σύνδεσμο «Είσοδος», για να εισέλθετε στην εφαρμογή. Στην επόμενη σελίδα, επιλέγετε το πρώτο κουμπί «Είσοδος», δηλαδή αυτό που αφορά στην «Είσοδο Εγγεγραμμένων Μελών Βιβλιοθηκών». Στη σελίδα που ακολουθεί, επιλέγετε τη βιβλιοθήκη στην οποία είστε μέλος μέσα από την αναπτυσσόμενη λίστα (combo box), δηλαδή στη συγκεκριμένη περίπτωση επιλέγετε «Πανεπιστήμιο Μακεδονίας - Κεντρική Βιβλιοθήκη». Με την επιλογή της βιβλιοθήκης, εμφανίζεται η φόρμα εισόδου στην οποία συμπληρώνετε username και password. Ως username εισάγετε το Barcode της κάρτας Βιβλιοθήκης ή της Ακαδημαϊκής σας ταυτότητας. Ως password εισάγετε αυτό που χρησιμοποιείτε για να εισέλθετε στον κατάλογο της Βιβλιοθήκης και όχι του email σας. Κατόπιν, επιλέγετε το κουμπί «Επόμενη σελίδα». Στη σελίδα που εμφανίζεται, επιλέγετε το σύνδεσμο «Παραγγελία Χειροκίνητη», ο οποίος βρίσκεται κάτω από την επικεφαλίδα «Διαδανεισμός». Στη συνέχεια, συμπληρώνετε τη φόρμα του διαδανεισμού, επιλέγοντας το σύνδεσμο «Αίτηση άρθρου», αν θέλετε να παραγγείλετε άρθρο, ή το σύνδεσμο «Αίτηση βιβλίου», αν θέλετε να παραγγείλετε βιβλίο. Τα πεδία της φόρμας που επισημαίνονται με αστερίσκο είναι υποχρεωτικά. Για την καλύτερη εξυπηρέτησή σας, παρακαλείσθε μέσα στο πεδίο «Παρατηρήσεις/Ερωτήσεις», να αναφέρετε ότι λόγω εντυποαναπηρίας δεν υπάρχει η δυνατότητα να διαβάσετε ένα τυπωμένο κείμενο με συμβατικό τρόπο. Για την τελική υποβολή του αιτήματος διαδανεισμού, επιλέγετε το κουμπί Αίτηση άρθρου ή Αίτηση βιβλίου αντίστοιχα.

Αφού υποβάλλετε το αίτημά σας, η υπηρεσία διαδανεισμού της βιβλιοθήκης αιτείται το υλικό που θέλετε στο δίκτυο των ελληνικών ακαδημαϊκών βιβλιοθηκών, αλλά και σε δίκτυα βιβλιοθηκών του εξωτερικού, και παραγγέλνει για εσάς το υλικό που αιτηθήκατε.

Η υπηρεσία διαδανεισμού σας απαντάει μέσω email για τη διαθεσιμότητα του υλικού, τον τρόπο πρόσβασης σε αυτό, τον χρόνο παράδοσης, και το κόστος, στην περίπτωση που μπορεί να υπάρχει. Για οποιαδήποτε βοήθεια ή ερώτηση σχετικά με τα αιτήματα διαδανεισμού σας, παρακαλούμε επικοινωνήστε στο παρακάτω email: diadan@uom.edu.gr

Πληροφορίες για την Υπηρεσία Διαδανεισμού, το κόστος, το χρόνο παράδοσης του υλικού κτλ., μπορείτε να βρείτε και στον παρακάτω σύνδεσμο:

Πληροφορίες για την Υπηρεσία Διαδανεισμού

Σε περίπτωση που δυσκολεύεστε να πλοηγηθείτε στο Σύστημα Διαδανεισμού «Ίρις», παρακαλούμε επικοινωνήστε με το προσωπικό του τμήματος Ψηφιακή Βιβλιοθήκη-Υπηρεσίες για ΑμεΑ στα τηλέφωνα 2310 891 832, 2310 891 830, και email amealib@uom.edu.gr.

Καθοδήγηση στην ανεύρεση και ανάκτηση ψηφιακών πηγών.

1. Υπηρεσία Υποβολής Ερωτήσεων (e-ρώτηση).

Υπηρεσία υποβολής ερωτήσεων e-ρώτηση

Η υπηρεσία υποβολής ερωτήσεων e-ρώτηση είναι μια online υπηρεσία απομακρυσμένης εξυπηρέτησης, στην οποία μπορείτε να θέσετε κάποιο ερώτημά σας. Ανοίγετε τον παραπάνω σύνδεσμο και συμπληρώνετε την online φόρμα. Για να υποβληθεί η φόρμα με το ερώτημά σας θα πρέπει να συμπληρωθούν όλα τα πεδία που αναφέρουν οι αναγνώστες οθόνης. Για την καλύτερη εξυπηρέτησή σας, παρακαλείσθε μέσα στο πεδίο του ερωτήματός σας να αναγράφετε την ιδιαιτερότητα της απάντησης / είδος της εξειδικευμένης βοήθειας που χρειάζεστε λόγω της εντυποαναπηρίας. Για παράδειγμα, μπορείτε να αναφέρετε ότι λόγω εντυποαναπηρίας δεν υπάρχει η δυνατότητα να διαβάσετε ένα τυπωμένο κείμενο με συμβατικό τρόπο. Τέλος, υποβάλετε τη φόρμα με το ερώτημά σας πατώντας το κουμπί «Υποβολή».

Η Υπηρεσία Υποβολής Ερωτήσεων απευθύνεται τόσο σε εγγεγραμμένα μέλη της Βιβλιοθήκης όσο και σε μη εγγεγραμμένα μέλη, με πληροφοριακές ανάγκες που καλύπτονται από τη συλλογή της Βιβλιοθήκης. Την απάντηση θα τη λάβετε στο email που δηλώσατε στη φόρμα.

Τι ερωτήσεις μπορεί να κάνει κανείς;

Οι ερωτήσεις σας μπορεί να αφορούν γενικές πληροφορίες για τη Βιβλιοθήκη και τις υπηρεσίες της. Επίσης, μέσω της υπηρεσίας παρέχεται βοήθεια και καθοδήγηση στον εντοπισμό πληροφοριών, έντυπων και ψηφιακών, για κάποιο θέμα, και στον σχεδιασμό της έρευνας για τις εργασίες σας.

Οι ερωτήσεις σας γίνονται δεκτές εικοσιτέσσερις ώρες την ημέρα, επτά ημέρες την εβδομάδα, από εξειδικευμένο προσωπικό. Το προσωπικό του Τμήματος Επιστημονικής Πληροφόρησης και Τεκμηρίωσης θα φροντίσει να έχετε απάντηση το αργότερο εντός δύο εργάσιμων ημερών. Για παράδειγμα, οι ερωτήσεις που αποστέλλονται την Παρασκευή θα απαντηθούν μέχρι την Τρίτη.

2. Επικοινωνία μέσω τηλεφώνου και social media.

Για την υποβολή των πληροφοριακών ερωτημάτων σας, μπορείτε να επικοινωνείτε και τηλεφωνικά με το προσωπικό του Τμήματος Επιστημονικής Πληροφόρησης και Τεκμηρίωσης, στα τηλέφωνα 2310 891 127, 2310 891 128 και 2310 891 129. Επίσης, μπορείτε να επικοινωνήσετε και μέσα από τις πλατφόρμες κοινωνικής δικτύωσης της βιβλιοθήκης από τους παρακάτω συνδέσμους: Facebook, LinkedIn, Instagram. Επισημαίνεται πως η χρήση proxy server στον browser που χρησιμοποιείτε για να συνδεθείτε στις ψηφιακές πηγές της βιβλιοθήκης, ενδεχομένως να μπλοκάρει την είσοδό σας στα μέσα κοινωνικής δικτύωσης. Για να αποστείλετε τα ερωτήματά σας μέσω των social media, συνδέεστε μέσω ενός browser χωρίς τη χρήση proxy server.

3. Επικοινωνία με το τμήμα Ψηφιακή Βιβλιοθήκη-Υπηρεσίες για ΑμεΑ.

Για οποιαδήποτε ερωτήματα σχετικά με την προσβασιμότητα των ψηφιακών πηγών και των υπηρεσιών της βιβλιοθήκης, παρακαλούμε επικοινωνήστε με το προσωπικό του τμήματος Ψηφιακή Βιβλιοθήκη-Υπηρεσίες για ΑμεΑ στα τηλέφωνα 2310 891 832, 2310 891 830, και email amealib@uom.edu.gr.

Τεχνικές και στρατηγικές αναζήτησης.

Η αναζήτηση στα ευρετήρια των μηχανών αναζήτησης και των βάσεων δεδομένων γίνεται συνήθως:

με λέξη κλειδί ή λέξεις κλειδιά / keyword search

με τίτλο / title search

με συγγραφέα /author search

με θέμα / subject search

Στην αναζήτηση γίνεται χρήση των τελεστών Boole:

and (το αγγλικό και). Η χρήση του περιορίζει τα αποτελέσματα της έρευνας. Με το and συνδέετε δύο ή περισσότερες λέξεις, τις οποίες δεν ψάχνετε μεμονωμένα αλλά ως σύνολο. Όσο περισσότερους όρους συνδέετε με το and, τόσο περιορίζεται η έρευνά σας. Ουσιαστικά, με αυτόν τον τρόπο η έρευνά σας γίνεται πολύ πιο στοχευμένη, αφού αποκλείει αποτελέσματα που δεν περιέχουν και τους δύο όρους μαζί. Για παράδειγμα, η αναζήτηση δύο όρων μαζί, των marketing and economics, θα επιστρέψει ως αποτελέσματα οτιδήποτε περιλαμβάνει και τους δύο όρους. Δηλαδή, δεν θα συμπεριλάβει άρθρα που πραγματεύονται μόνο το ένα ή το άλλο θέμα.

or (το αγγλικό διαζευκτικό ή). Η χρήση του διευρύνει τα αποτελέσματα της έρευνας. Το χρησιμοποιούμε κυρίως όταν αναζητούμε κοντινές μεταξύ τους έννοιες ή συνώνυμα. Τουλάχιστον ένας από τους όρους της έρευνας εμφανίζεται στα αποτελέσματά σας. Για παράδειγμα, η αναζήτηση των δύο όρων marketing or economics, θα επιστρέψει ως αποτελέσματα οτιδήποτε περιλαμβάνει τη λέξη marketing, οτιδήποτε περιλαμβάνει τη λέξη economics, και οτιδήποτε περιλαμβάνει και τις δύο λέξεις ταυτόχρονα.

not (το αγγλικό δεν). Ο τελεστής αυτός αποκλείει θεματικά σύνολα. Η χρήση του περιορίζει τα αποτελέσματα της έρευνας, καθώς αποκλείεται ο όρος αναζήτησης μετά το not. Το χρησιμοποιούμε όταν θέλουμε να αποκλείσουμε λέξεις από την έρευνά μας. Για παράδειγμα, η αναζήτηση των δύο όρων marketing not economics, θα επιστρέψει ως αποτελέσματα εκείνα που περιέχουν τη λέξη marketing, και θα αποκλείσει εκείνα που περιέχουν ταυτόχρονα και τις δύο λέξεις.

Χρησιμοποιούνται επίσης τα παρακάτω σύμβολα έρευνας (για τη σωστή χρήση των συμβόλων έρευνας, θα πρέπει να ρυθμίσετε τον αναγνώστη οθόνης σας στην ανάγνωση όλων των συμβόλων):

το σύμβολο της αποκοπής, δηλαδή ο *. Ο αστερίσκος χρησιμοποιείται στο τέλος μιας λέξης, προκειμένου να ανακτήσετε όλες τις πιθανές καταλήξεις ενός όρου, όπως παράγωγα, πληθυντικός λέξεων. Για παράδειγμα, χρησιμοποιώντας τον αστερίσκο μετά τη λέξη child*, ανακτάτε υλικό για πολλά παράγωγα του child, όπως children, childhood, childish και άλλα. Επίσης, ο αστερίσκος χρησιμοποιείται μέσα στη λέξη για αντικατάσταση χαρακτήρων (συνήθως από κανέναν μέχρι πολλούς χαρακτήρες και όχι στην αρχή της λέξης), για παραλλαγές στην ορθογραφία, καθώς και για ανάκτηση αγγλόφωνων ή αμερικανικών όρων. Για παράδειγμα, η λέξη organization γράφεται και με s και με z, οπότε βάζοντας τον αστερίσκο στη θέση του συμφώνου αυτού, ανακτάτε υλικό που έχει τη λέξη γραμμένη και με s και με z. Επίσης, η λέξη behavior γράφεται και με το φωνήεν u, δηλαδή behaviour, οπότε αντικαθιστώντας το φωνήεν u με τον αστερίσκο, ανακτάτε υλικό γραμμένο και με τους δύο τρόπους. Με παρόμοιο τρόπο γίνεται η χρήση του και για τις λέξεις woman, και τον πληθυντικό της λέξης, δηλαδή women. Τοποθετώντας τον αστερίσκο στη θέση του δεύτερου φωνήεντος, αναζητάτε υλικό και για τη λέξη woman και για τον πληθυντικό της λέξης, δηλαδή women. Έτσι, με τη χρήση του αστερίσκου διευρύνετε τα αποτελέσματα της έρευνάς σας.

τα διπλά εισαγωγικά, δηλαδή “”. Με τη χρήση των αγγλικών εισαγωγικών, εσωκλείετε μια φράση, έτσι ώστε στα αποτελέσματα να εμφανίζεται η ζητούμενη φράση αυτούσια, με τη σειρά λέξεων που εσείς έχετε ορίσει, για παράδειγμα, “strategic management” αντί για strategic management. Με αυτό τον τρόπο, με τη χρήση των εισαγωγικών περιορίζετε τα αποτελέσματα της έρευνάς σας.

το λατινικό ερωτηματικό ?. Το σύμβολο του λατινικού ερωτηματικού χρησιμοποιείται για να αντικαταστήσετε ένα μόνο χαρακτήρα στο ενδιάμεσο της λέξης. Για παράδειγμα, αν αντικαταστήσετε το προτελευταίο γράμμα στις λέξεις test και text χρησιμοποιώντας το λατινικό ερωτηματικό, θα έχετε αποτελέσματα που θα συμπεριλαμβάνουν και τον όρο test και τον όρο text.

η παρένθεση, δηλαδή (), ή αλλιώς Μέθοδος Nesting. Η παρένθεση χρησιμοποιείται πάρα πολύ, για να δηλώσετε τη σειρά με την οποία θα εκτελεστεί η αναζήτηση των λέξεων- κλειδιών. Επίσης, με τη χρήση της παρένθεσης, όλοι οι συνώνυμοι όροι μπορούν να συγκεντρωθούν εντός παρενθέσεων. Το σημαντικότερο είναι ότι δίνεται η δυνατότητα να πραγματοποιήσετε πιο πολύπλοκες αναζητήσεις, χρησιμοποιώντας συνδυασμό των τελεστών Boole και των συμβόλων έρευνας με τη χρήση παρενθέσεων. Για παράδειγμα: ηθική and (κλωνοποίηση or αναπαραγωγικές τεχνικές). Ή, για παράδειγμα, (“consumer* behavio*” or “consumer* attitude*” or “consumer* conscious*”) and advertising. Έχετε υπόψη ότι οι βιβλιογραφικές βάσεις και οι μηχανές αναζήτησης εκτελούν πρώτα τα ερωτήματα μέσα στις παρενθέσεις.

Παραδείγματα αναζήτησης.

Παρακάτω ακολουθούν παραδείγματα αναζήτησης στα ευρετήρια των μηχανών αναζήτησης και των βάσεων δεδομένων με χρήση τελεστών Boole, συμβόλων έρευνας και λέξεων κλειδιών συναφών με θέματα που πραγματεύεται κάθε ακαδημαϊκό τμήμα. Για ποιο εύκολη αναζήτηση, προτείνεται να κάνετε χρήση του συνδέσμου Advanced Search (συνδυαστική αναζήτηση). Με το σύνδεσμο Advanced Search παρέχεται η δυνατότητα χρήσης πολλαπλών πεδίων αναζήτησης, όπου δίπλα σε κάθε πεδίο υπάρχει έτοιμη αναπτυσσόμενη λίστα (combo box) με τους τελεστές Boole (and, or, not).

Τμήμα: Εκπαιδευτικής και Κοινωνικής Πολιτικής

1. Αναγνωστικές δυσκολίες και δυσλεξία σε μαθητές δημοτικού / Reading disabilities and dyslexia of primary education

Λέξεις κλειδιά / Keywords: dyslexia, reading disabilities, primary education

Αναζήτηση / Research: dyslexia and “reading disabilit*” and “primary education” and “reading disorders”

Αναζήτηση / Research: dyslexia and “reading disabilit*” not “primary education” and “reading disorders”

2. Σύνδρομο διάσπασης προσοχής σε φοιτητές. Θεραπεία / Attention deficit hyperactivity disorder (ADHD) and students behavior. Treatment

Λέξεις κλειδιά / Keywords: Attention deficit hyperactivity disorder, ADHD, student behavior, treatment

Αναζήτηση / Research: “Attention deficit hyperactivity disorder” or ADHD and “student* behav*” and treatment

Αναζήτηση / Research: “Attention deficit hyperactivity disorder” or ADHD and “student* behav*” not treatment

3. Αξιολόγηση προγραμμάτων δια βίου εκπαίδευσης και επιμόρφωσης ενηλίκων από απόσταση / Lifelong learning evaluation programs of adults distance learning

Λέξεις κλειδιά / Keywords: Lifelong learning evaluation programs, continuing education, adults distance learning, adults e-learning

Αναζήτηση / Research: (“Lifelong learning evaluation programs”) or (“continuing education” and “evaluation programs”) and (“adult* distance learning”) or ( “adult* e-learning”)

4. Ψυχοκοινωνικά προβλήματα φοιτητών με προβλήματα όρασης / Psychosocial difficulties of students with visual problems

Λέξεις κλειδιά / Keywords: student's visual disabilities, psychological and social problems

Αναζήτηση / Research: (students and “visual disabilities”) and psychological and social (problems or difficult*)

5. Ανάπτυξη ορθογραφικών δεξιοτήτων σε παιδιά με μαθησιακές δυσκολίες / Skills spelling development of children with learning disabilities

Λέξεις κλειδιά / Keywords: spelling skills development, children, learning disabilities, learning difficulties

Αναζήτηση / Research: “spelling skills development” and child*

Learning (difficult*or disabilit*) and child*

6. Εκπαίδευση ενηλίκων και αξιοποίηση του ελεύθερου χρόνου / Adult education and management of leisure time

Λέξεις κλειδιά / Keywords: adult education, management, free time, leisure time

Αναζήτηση / Research: “adult education” and management and (leisure or free) time

Τμήμα: Διεθνών και Ευρωπαϊκών Σπουδών

1. Μη κυβερνητικές οργανώσεις και σχέσεις τους με την Ευρωπαϊκή Ένωση / Non-governmental organizations and their relationship with European Union

Λέξεις κλειδιά / Keywords: non-gοvernmental organizations, European Union

Αναζήτηση / Research: “nongovernmental organization*” or NGO and (Europe or EU or “European Union”)

“nongovernmental organization*” or “nonprofit organization*” and (Europe or EU or “European Union”)

“nongovernmental organization*” not Europ*

2. Η ευρωπαϊκή άμυνα και ασφάλεια μετά το τέλος του ψυχρού πολέμου / European defense and security at the end of cold war

Λέξεις κλειδιά / Keywords: European defense, European security, cold war

Αναζήτηση / Research: “cold war” and “Europ* defense” and “European secur*”

“cold war” and Europ* (defence or secur*)

“cold war” not Europ*

3. Μετανάστευση και μεταναστευτική πολιτική στην Ελλάδα / Immigration and immigration policy in Greece

Λέξεις κλειδιά / Keywords: immigration, immigration policy, Greece

Αναζήτηση / Research: (immigration or emigration) and immigration (policy or system) and Greece

(Immigration or emigration) and immigration (policy or system) not Greece

4. Οι διεθνείς οργανισμοί κοινωνικού, μορφωτικού και ανθρωπιστικού χαρακτήρα στο πλαίσιο του Οργανισμού Ηνωμένων Εθνών / International organizations with social, educational, and humanitarian nature in the context of the United Nations

Λέξεις κλειδιά / Keywords: international organizations, social, educational, humanitarian nature, United Nations

Αναζήτηση / Research: “international organi*” and “United Nations”

(“international organi*” or “international agencies”) and “united nations”

5. Ο ρόλος του Διεθνούς Νομισματικού Ταμείου στην αντιμετώπιση οικονομικών κρίσεων στην Ευρώπη/ The role of the International monetary fund in dealing with economic crisis in Europe

Λέξεις κλειδιά / Keywords: international monetary fund, IMF, economic crisis, Europe, European Union

Αναζήτηση / Research: “international monetary fund” and economic crisis and (Europe or EU or “European Union”)

“International monetary fund” and (economic* or financial) crisis not (Europe or EU or “European Union”)

Τμήμα: Βαλκανικών, Σλαβικών και Ανατολικών Σπουδών

1. Μετανάστευση των φοιτητών σε χώρες της Ευρωπαϊκής Ένωσης / Students Immigration in European Union

Λέξεις κλειδιά / Keywords: immigration, emigration, brain drain, students, Europe

Αναζήτηση / Research: (immigration or emigration or “brain drain”) and students and (Europe or EU or “European Union”)

2. Μουσουλμάνοι των Βαλκανίων και σύγχρονη ταυτότητα στην Αλβανία και τη Βουλγαρία / Balkan Muslims and modern identities in Albania and Bulgaria

Λέξεις κλειδιά / Keywords: Βalkan muslims, Albania, Bulgaria

Αναζήτηση / Research: “Balkan muslims” and Bulgaria and Albania

“Balkan muslims” and Bulgaria* not Albania*

3. Μετανάστες και πρόσφυγες στην Ευρώπη / Migrants and refugees in Europe

Λέξεις κλειδιά / Keywords: Migrants, refugees, Europe

Αναζήτηση / Research: Migrants and refugees and (Europe or EU or “Europ* Union”)

4. Μετανάστευση και μεταναστευτική πολιτική στην Ελλάδα / Immigration and immigration policy in Greece

Λέξεις κλειδιά / Keywords: immigration, immigration policy, Greece

Αναζήτηση / Research: (immigration or emigration) and immigration (policy or system) and Greece

(Immigration or emigration) and immigration (policy or system) not Greece

5. Διεθνείς σχέσεις μεταξύ Ρωσίας και Ελλάδας. Θέματα μετανάστευσης / International relations between Russian and Greece. Immigration issues.

Λέξεις κλειδιά / Keywords: international relations, Russia, Greece

Αναζήτηση / Research: (“foreign affairs” or “international relations”) and (Russia or “soviet union”) and Greece and immigration

Αναζήτηση / Research : (“foreign affairs” or “international relations”) and (Russia or “soviet union”) and Greece not immigration

6. Η πολιτική της Ελλάδας σε θέματα προσφύγων / Greek policy on refugees

Λέξεις κλειδιά / Keywords: Greek policy, refugees

Αναζήτηση / Research: Greek policy and refugees

Refugees and Greece and policy

7. Μειονότητες στο ισλάμ / Minorities in Islam

Λέξεις κλειδιά / Keywords: minorities, islam

Αναζήτηση / Research: minorities and islam and religion not muslims

Τμήμα: Οργάνωσης και Διοίκησης Επιχειρήσεων

1. Παρακίνηση εργαζομένων: ο ρόλος του ηγέτη στην παρακίνηση των εργαζομένων. Μέθοδοι και τεχνικές παρακίνησης / Motivating employees: the role of leader in employee motivation. Methods and techniques of motivation

Λέξεις κλειδιά / Keywords: employee motivation, leader role, leadership methods of motivation, techniques of motivation, personnel management, motives

Αναζήτηση / Research: (“employee* motivation” and leadership) and (methods or techniques)

Αναζήτηση / Research: “employee* motivation” and (“personnel management” or leadership) and (methods or techniques)

2. Συγκριτική αξιολόγηση της τουριστικής πολιτικής μεταξύ των χωρών Ελλάδας και Τουρκίας / Benchmarking of tourism policy between Greece and Turkey

Λέξεις κλειδιά / Keywords: Benchmarking, tourism policy, Greece, Turkey

Αναζήτηση / Research: Benchmarking and “tourism policy” and Greece and Turkey

Αναζήτηση / Research: (Benchmarking and “tourism policy” and Greece and Turkey) not (Europ* or EU)

3. Δείκτες πρόβλεψης και μεταβλητότητα: μια συνολική αναθεώρηση και πρακτικές εφαρμογές σε οικονομικές τιμές παραγώγων και διαχείρισης χαρτοφυλακίου / Volatility forecasting and volatility indices: a comprehensive review and practical applications in financial derivatives pricing and portfolio management

Λέξεις κλειδιά / Keywords: Volatility forecasting, volatility indices, financial derivatives pricing, portfolio management

Αναζήτηση / Research: Volatility (forecasting or indices) and “financial derivatives” and “portfolio management” and Greece not investment*

4. Διεθνές μάρκετινγκ και πολιτικός κίνδυνος / International marketing and political risk

Λέξεις κλειδιά / Keywords: International marketing, political risk

Αναζήτηση / Research: (international or national) marketing and “political risk” not reports

5. Η πράσινη επιχειρηματικότητα στην Ελλάδα - Ανασκόπηση και προοπτικές / Green entrepreneurship in Greece - Review and Prospects

Λέξεις κλειδιά / Keywords: Green entrepreneurship, προοπτικές, Greece

Αναζήτηση / Research: Green (entrepreneurship or business) and (perspectives or prospect*) and Greece not reports

Τμήμα: Μουσικής Επιστήμης και Τέχνης

1. Μουσικοθεραπεία για ηλικιωμένους / Music therapy for elderly

Λέξεις κλειδιά / Keywords: Music therapy, elderly, older people

Αναζήτηση / Research: “Music therapy” and (elderly or “older people”)

Αναζήτηση / Research: “Music therapy” and elderly patients (είναι λάθος)

Αναζήτηση / Research: “Music therap*” and (elderly or “older people”)

Αναζήτηση / Research: (“music therap*” and elderly) not alzheimer

2. Ο ρόλος της μουσικής στην αγωγή ατόμων με ειδικές μαθησιακές δυσκολίες / The role of music and treatment of people with learning disabilities

Λέξεις κλειδιά / Keywords: music role, treatment, music therapy, special needs, learning difficulties, learning disabilities

Αναζήτηση / Research: “music therapy” and learning (difficult* or disabilit*)

Αναζήτηση / Research: “music therapy” and people with learning (difficult* or disabilit*) not child* and europ*

3. Prokofiev: μια προσέγγιση στη ζωή, το έργο και τα χαρακτηριστικά της μουσικής του γραφής / Prokofiev: an approach to life, work and characteristics of writing music

Λέξεις κλειδιά / Keywords: Prokofiev’ s music, prokofiev’ s life, biography

Αναζήτηση / Research: “Prokofiev Sergey” and music not classical

4. Η ηλεκτρική κιθάρα στη jazz μουσική: ιστορική επισκόπηση, κατασκευαστική και ερμηνευτική εξέλιξη / Electric guitar in jazz music: historical overview, construction and interpretive development

Λέξεις κλειδιά / Keywords: Electric guitar, jazz music, history, construction

Αναζήτηση / Research: “Electric* guitar” and “jazz music” and history

Αναζήτηση / Research: (“Electric* guitar” and “jazz music”) not history

Τμήμα: Οικονομικών Επιστημών

1. Οι ξένες άμεσες επενδύσεις και οι καθοριστικοί παράγοντες της περιφερειακής κατανομής / Foreign direct investments and the determinants of the regional distribution

Λέξεις κλειδιά / Keywords: FDI determinants, foreign direct investments, determinants, regional distribution

Αναζήτηση / Research: (FDI or “foreign direct investment*”) and determinants and “regional distribution”

Αναζήτηση / Research: (FDI or “foreign direct investment*”) and determinants and distribution not “factor analysis”

2. Συγχωνεύσεις στον τραπεζικό κλάδο. Οικονομική πολιτική στην Ευρώπη / Bank merging. Economic policy in Europe

Λέξεις κλειδιά / Keywords: Bank merging, economic policy

Αναζήτηση / Research: “bank* merg*” and “economic* policy” not (Europ* or EU)

3. Περιβαλλοντική πολιτική και εμπόριο. Βαθμός συμβατότητας / Environmental and trade policy. Degree of compatibility

Λέξεις κλειδιά / Keywords: Environmental policy, trade policy, compatibility

Αναζήτηση / Research: (Environmental or trade) policy and compatibility and (Europ* or EU)

Αναζήτηση / Research: (Environmental or trade) policy and compatibility not developing countries and surveys

4. Οι οπτικές του leasing στις αναπτυσσόμενες χώρες / Leasing perspectives in developing countries

Λέξεις κλειδιά / Keywords: Leasing perspectives, contemporary economies

Αναζήτηση / Research: (Leasing and “develop* countries”) not India

5. Χρήμα και ονομαστικά ομόλογα. Μια θεωρητική προσέγγιση / Money and nominal bonds. A theoretical approach

Λέξεις κλειδιά / Keywords: Money, nominal bonds

Αναζήτηση / Research: Money and “nominal bonds”

Αναζήτηση / Research: (Money and “nominal bonds”) not risk

Τμήμα: Λογιστικής και Χρηματοοικονομικής

1. Ο ρόλος της Ευρωπαϊκής Κεντρικής τράπεζας σε περιόδους οικονομικής κρίσης στην Ελλάδα και την Ευρώπη. Έρευνες / The role of the European Central Bank in financial crises periods in Greece and Europe.Surveys

Λέξεις κλειδιά / Keywords: European Central Bank, economic crisis, Greece, Europe, surveys

Αναζήτηση / Research: (“European Central Bank” or ECB ) and “economic crisis” and Greece and (Europ* or EU) and surveys

Αναζήτηση / Research: “Central Bank” and “econom* crisis” and (Europe or EU or European Union) not Greece

2. Οι οικονομικές και κοινωνικές επιπτώσεις της οικονομικής κρίσης στην Ελλάδα / Economic and social consequences of economic crisis in Greece

Λέξεις κλειδιά / Keywords: economic and social consequences, economic crisis, Greece

Αναζήτηση / Research: (economic and “social consequences”) and “economic crisis” and Greece

(Economic or social) consequences and “economic crisis” and Greece

3. Ο ρόλος της «Λογιστικής Δεοντολογίας» και ηθικής στην Ευρώπη / The role of accounting ethics and moral aspects in Europe.

Λέξεις κλειδιά / Keywords: accountants, professional ethics, accounting, Europe

Αναζήτηση / Research: (accountants and “professional ethics”) and account* and (europ* or eu)

4. Η χρήση της χρηματοδοτικής μίσθωσης από τις Ελληνικές επιχειρήσεις / The use of leasing by Greek enterprises

Λέξεις κλειδιά / Keywords: leasing, Greek enterprises, Greek companies

Αναζήτηση / Research: leasing and Greek (enterprise* or compan*) and Greece

5. H εταιρική κοινωνική ευθύνη και η άσκηση περιβαλλοντικών πολιτικών των εταιριών / Corporate social responsibility and environmental policies of enterprises

Λέξεις κλειδιά / Keywords: Corporate social responsibility, environmental policies, enterprises

Αναζήτηση / Research: (“Corporate social responsibility” and “environment* polic*”) and (enterprises or companies)

6. Η Παγκόσμια Οικονομική Κρίση και οι Συνέπειές της στο Ελληνικό Τραπεζικό Σύστημα / The global Economic Crisis and its consequences in the Greek Bank System

Λέξεις κλειδιά / Keywords: Global Economic Crisis, Greek Bank, consequences

Αναζήτηση / Research: “Global Economic Crisis” and “Greek Bank*” and consequences

Τμήμα: Εφαρμοσμένης Πληροφορικής

1. Η πληροφορική στη δευτεροβάθμια εκπαίδευση: μια εμπειρική έρευνα στους καθηγητές πληροφορικής για την αποτελεσματικότητα της διδασκαλίας της / Computer science in secondary education: an empirical investigation to information professors on the effectiveness of teaching

Λέξεις κλειδιά / Keywords: computer science, information science, informatics, secondary education, teaching effectiveness, teaching evaluation

Αναζήτηση / Research: (computer or information) science and “secondary education”

Αναζήτηση / Research: (computer or information) science and “secondary education” and “teach* evaluat*”

Αναζήτηση / Research: (computer or information) science and “secondary education” not “teach* evaluat*”

Αναζήτηση / Research: (computer or information) science and “secondary education” and teach*

Αναζήτηση / Research: (computer or information) science and “secondary education” not teach*

2. Η συμβολή των συστημάτων διαχείρισης μάθησης και των νέων τεχνολογιών στην εκπαιδευτική διαδικασία / The contribution of learning management systems and new technologies in the educational process

Λέξεις κλειδιά / Keywords: learning management systems, LMS, new technologies, educational process

Αναζήτηση / Research: (“learning management systems” or LMS) and “new technologies” and “teach* process” and surveys

Αναζήτηση / Research: (“learning management systems” or LMS) and “new technologies” and surveys not “teach* process”

3. Αξιολόγηση ιστοσελίδων κοινωνικής δικτύωσης / Evaluation of social networking websites

Λέξεις κλειδιά / Keywords: Evaluation, quality, social networking websites, social media sites

Αναζήτηση / Research: “social network* websites” and (evaluation or quality)

Αναζήτηση / Research: “social network* websites” and (evaluation or quality) not child*

Αναζήτηση / Research: “social network* websites” and (evaluation or quality) and surveys not United States of America

4. Διαδραστικότητα erp και crm συστημάτων / Interactivity of erp and crm systems

Λέξεις κλειδιά / Keywords: ERP, CRM, interactivity

Αναζήτηση / Research: (erp or crm) system* and interactivity not “web design”

5. Αξιολόγηση υπηρεσιών μέσω κινητών / Mobile service quality

Λέξεις κλειδιά / Keywords: Evaluation, quality, mobile services, mobile device applications

Αναζήτηση / Research: (Evaluation or quality) and (“mobile device applications” or “mobile service*”) not “computer software”

Κριτήρια αξιολόγησης ηλεκτρονικών πηγών.

Οι ηλεκτρονικές πηγές της Βιβλιοθήκης (βάσεις δεδομένων, ηλεκτρονικά περιοδικά, ηλεκτρονικά βιβλία, Ψηφίδα κτλ.) έχουν αξιολογηθεί με βάση συγκεκριμένα κριτήρια αξιολόγησης ηλεκτρονικών πηγών. Όμως, όσον αφορά στην αναζήτηση και τον εντοπισμό ηλεκτρονικών πηγών από το διαδίκτυο, επειδή συχνά κάνετε αναζήτηση στο ίντερνετ για πηγές, θα πρέπει οπωσδήποτε να ελέγχετε τις πηγές αυτές χρησιμοποιώντας συγκεκριμένα κριτήρια αξιολόγησης ηλεκτρονικών πηγών. Τα κριτήρια αξιολόγησης αυτά αναλύονται παρακάτω:

1. Σκοπός της πηγής. Όσον αφορά στο σκοπό της πηγής, τα χαρακτηριστικά μιας ηλεκτρονικής διεύθυνσης στο διαδίκτυο δηλώνουν τις περισσότερες φορές το σκοπό της πηγής, δηλαδή εάν είναι εμπορικός, εκπαιδευτικός, πληροφοριακός, προσωπικός κτλ. Για παράδειγμα, αν η ηλεκτρονική διεύθυνση έχει κατάληξη το com, τότε πρόκειται για μία εμπορική ιστοσελίδα, αν έχει κατάληξη το edu, σημαίνει ότι είναι ένας εκπαιδευτικός οργανισμός. Παρομοίως, η κατάληξη gov δηλώνει κυβερνητικό οργανισμό, ενώ η κατάληξη org δηλώνει ένα μη κυβερνητικό οργανισμό.

2. Αξιοπιστία υπευθυνότητας. Δηλαδή με απλά λόγια ποιος είναι πίσω από αυτή την πηγή. Όσον αφορά στην αξιοπιστία της διαδικτυακής πηγής που ανοίξατε, θα πρέπει να ελέγχετε τα παρακάτω: Αναφέρεται το όνομα και η ιδιότητα του συγγραφέα; Υπάρχουν στοιχεία που να αποδεικνύουν πόσο σχετικός/ειδικός είναι ο συγγραφέας με το θέμα; Υπάρχει σύνδεσμος που παραπέμπει σε κάποιο βιογραφικό του; Υπάρχουν στοιχεία επικοινωνίας με το συγγραφέα, για παράδειγμα, email, τηλέφωνο, διεύθυνση κτλ.; Η πηγή έχει δημιουργηθεί ή δημοσιευθεί από κάποιον έγκυρο οργανισμό, όπως για παράδειγμα, πανεπιστήμιο, ίδρυμα κτλ., και δεν είναι προσωπική σελίδα; Υπάρχουν σχετικές πληροφορίες στην πρώτη σελίδα, όπως λογότυπο, στοιχεία επικοινωνίας κτλ;

3. Τεκμηρίωση πληροφοριών. Όσον αφορά στην τεκμηρίωση των πληροφοριών, θα πρέπει να ελέγχετε αν στην πηγή σας υπάρχει λίστα βιβλιογραφικών αναφορών. Η ύπαρξη βιβλιογραφίας αποδεικνύει ότι ο συγγραφέας έχει συμβουλευτεί άλλες αξιόπιστες πηγές, για να τεκμηριώσει τις πληροφορίες που παρουσιάζει. Επίσης, θα πρέπει να ελέγχετε αν υπάρχουν άλλοι ενεργοί και ενημερωμένοι σύνδεσμοι σε άλλες σχετικές με το θέμα πηγές.

4. Αντικειμενικότητα πληροφοριών. Όσον αφορά στην αντικειμενικότητα μιας πηγής, θα πρέπει να εξετάσετε αν στην ιστοσελίδα φιλοξενούνται γραφήματα και εικόνες, που ενδεχομένως έχουν σκοπό να παραπλανήσουν τη γνώμη του χρήστη. Επίσης, αν υπάρχουν πολλές διαφημίσεις στην ιστοσελίδα, αν ο συγγραφέας προσπαθεί να διαστρεβλώσει γεγονότα για να επηρεάσει το χρήστη, και αν η πληροφορία παρουσιάζεται με τις λιγότερο δυνατό προκαταλήψεις.

5. Επικαιρότητα και ενημερότητα των πληροφοριών. Έχει να κάνει με το πότε δημιουργήθηκε η ιστοσελίδα, αν παρέχονται πραγματικά οι πιο πρόσφατες πληροφορίες πάνω στο θέμα, κατά πόσο οι σύνδεσμοι που φιλοξενούνται σε αυτήν είναι ενημερωμένοι, και τέλος, αν η ιστοσελίδα είναι πρόσφατα ενημερωμένη και ανανεωμένη. Συνήθως στο τέλος της σελίδας στη δεξιά ή αριστερή πλευρά, υπάρχει η ενημέρωση σχετικά με την ημερομηνία της τελευταίας ανανέωσής της, ή, της δημιουργίας της.

6. Προσβασιμότητα της πηγής. Αναφέρεται στο κατά πόσο ενδεχομένως υπάρχουν διαφημίσεις που παρεμβαίνουν και εμποδίζουν την εύκολη χρήση της πηγής, αν η ιστοσελίδα εμφανίζεται εύκολα στην οθόνη, αν υπάρχουν ανενεργοί σύνδεσμοι που δεν οδηγούν πουθενά, και τέλος, κατά πόσο ο σχεδιασμός και η όλη δομή και οργάνωση της πηγής επιτρέπει την εύκολη και γρήγορη πλοήγησή της.

7. Σαφήνεια περιεχομένου της πηγής. Θα πρέπει να ελέγχετε αν το κείμενο είναι καλά οργανωμένο, αν οι πληροφορίες που περιέχονται στην ιστοσελίδα είναι σαφείς, και αν υπάρχουν ορθογραφικά ή συντακτικά λάθη στο περιεχόμενο.

Διάγραμμα στρατηγικής αναζήτησης.

Ακολουθεί ένα εικονικό διάγραμμα στρατηγικής αναζήτησης που μπορείτε να σχεδιάσετε στο μυαλό σας, για την καλύτερη οργάνωση της έρευνάς σας σε όλα της τα βήματα, με σκοπό τη συγγραφή των εργασιών σας:

επιλέξτε και προσδιορίστε το θέμα σας.

κατανοείστε το θέμα σας και το πιθανό εύρος του, καταγράφοντας τα υποθέματα που το απαρτίζουν.

προσδιορίστε τις πηγές που θα χρησιμοποιήσετε (βιβλία, άρθρα, ιστοσελίδες, μελέτες/έρευνες, στατιστικά στοιχεία).

μελετήστε, αξιολογήστε, επιλέξτε τις πηγές που θα χρησιμοποιήσετε.

σε περίπτωση που το υλικό σας είναι λίγο, προβείτε σε επανέλεγχο των λέξεων κλειδιών που χρησιμοποιήσατε, και κατόπιν, σε επανέλεγχο του θέματός σας.

σε περίπτωση που το υλικό σας είναι πολύ, διορθώστε το εύρος της έρευνάς σας (εύρος χρονικό, γεωγραφικό, μορφής του υλικού κτλ.), και κατόπιν προβείτε σε επανέλεγχο του θέματος.

επαναλάβετε τη διαδικασία μέχρι να είστε έτοιμοι προς συγγραφή της έρευνας.

προχωρήστε στη συγγραφή της έρευνάς σας και καλή επιτυχία!

Εικονικό σχεδιάγραμμα θέματος / Γνωσιακός χάρτης.

αναλύστε σε όσο το δυνατόν περισσότερες πλευρές το θέμα σας, όσο περισσότερο μπορείτε.

συζητήστε το θέμα σας και καταγράψτε τις διάφορες απόψεις, ως πλευρές του θέματός σας σε γνωσιακό χάρτη.

συνδέστε ή/και διαχωρίστε μεταξύ τους τις διάφορες και διαφορετικές πλευρές του θέματός σας, καθώς και τα υποθέματά του.

ενημερώστε τον καθηγητή σας για τα μέχρι τώρα αποτελέσματα στην αναζήτηση του θέματός σας.

κάντε τις απαιτούμενες διορθώσεις.

Η βιβλιοθήκη σας εύχεται καλή επιτυχία στις αναζητήσεις σας!

Άδεια χρήσης.

Ο παρών οδηγός χρήσης ψηφιακών πηγών της βιβλιοθήκης για εντυποανάπηρους χρήστες υπόκειται στην παρακάτω άδεια χρήσης Creative Commons: Αναφορά Δημιουργού-Μη Εμπορική Χρήση-Παρόμοια Διανομή (CC BY-NC-SA).